CultDMap – rezultati projekta – Cikom\nCultDMap – rezultati projekta\nRezultati projekta CultDmap – Interaktivna digitalna mapa kulturnog nasljeđa Crne Gore su predstavljeni danas 9. marta, na Finalnom Forumu koji se održao u hotelu Hilton.\nCultDMap ima za cilj da podstakne inovacije u turizmu Crne Gore, kroz digitalizaciju kulturnog naslijeđa izgradnjom novih usluga i proizvoda kako bi se maksimizirala upotrebljivost, pristupačnost, dostupnost i ponovna upotreba na nacionalnom i međunarodnom nivou.\nNikšić je prva opština obuhvaćena projektom. Ova opština, teritorijalno najveća na prostoru bivše Jugoslavije, prepoznata je po bogatstvu kulturnih slojeva.\nŽelimo da naglasimo da će se projekat dalje razvijati nakon Nikšića, i u cilju održivosti planiramo dodavanje novih funkcionalnosti koje nisu predviđene u pilot verziji. Cilj nam je širenje projekta na sve crnogorske opštine.\nCultDMap je realizovan od strane Čikoma i Fakulteta umjetnosti UDG u okviru Programa Evropske unije i Crne Gore za zapošljavanje, obrazovanje i socijalnu zaštitu. Ovaj projekat je ko-finansiran od strane Evropske Unije.\nAplikaciju možete preuzeti sa:\nPogledaj ostale novosti\nDanas smo učestvovali na JobFair-u u organizaciji EESTEC LC Podgorica i Unija poslodavaca Crne Gore. Vidjeli smo odaziv velikog broja\nČikom počinje razvoj inspekcijskih IS za Federalnu Upravu za Inspekcijske Poslove Federacije Bosne i Hercegovine\nU okviru USAID-ovog Projekta E-uprave, 11.4.2022.godine je u Sarajevu realizovan kickoff sastanak – početak razvoja inspekcijskih informacionih sistema Federalne uprave\nDopada vam se što vidite?\nPovjerite nam digitalnu transformaciju vašeg poslovanja\nRješenje za štampu\nCopyright © 2022 Powered By ČIKOM – All Rights Reserved\nPrihvati i sačuvaj


Policija RS-a porodicama žrtava zabranila pristup masovnoj grobnici u Tomašici - Klix.ba\nPolicija RS-a porodicama žrtava zabranila pristup masovnoj grobnici u Tomašici\n24.9.2013. u 15:05\nPripadnici Ministarstva unutrašnjih poslova Republike Srpske danas su porodicama nestalih i članovima prijedorskih udruženja žrtava proteklog rata zabranili pristup masovnoj grobnici na području Tomašice za koju se pretpostavlja da je do sada najveća otkrivena grobnica u Bosanskoj Krajini u kojoj se nalaze posmrtni ostaci ubijenih Bošnjaka i Hrvata s područja te opštine.\nEdin Ramulić, predstavnik Nevladine organizacije Izvor, kazao je u izjavi za AA da je obrazloženje za ovu odluku bilo "da trebaju sačekati dolazak specijalnog predstavnika Evropske unije u BiH Petera Sorensena, pa tek onda mogu, u njegovoj pratnji prići lokalitetu“.\n"To je direktan udar na dostojanstvo porodica nestalih osoba. Udruženje Prijedorčanki Izvor je povuklo svoju delegaciju u kojoj je bio i Fikret Bačić koji traga za ubijenom suprugom i dvoje male djece“, kazao je Ramulić.\nIz NVO Izvor kažu da je "ovo krajnje ponižavajući odnos prema porodicama žrtava koje već godinama uzaludno traže svoje nestale rođake“.\n"Nikakve mjere sigurnosti, a u ovom slučaju potpuno nepotrebne, ne bi smjele biti razlog da se porodicama uskrati pravo da posjete lokalitet na kojem se vrše iskopavanja posmrtnih ostataka žrtava, odnosno da ih se ostavi da čekaju na ledini dolazak delegacije zvaničnika", zaključio je Ramulić.\nMasovna grobnica Tomašica, prema tvrdnjama porodica i preživjelih, krije blizu hiljadu tijela ubijenih u prijedorskim logorima. Ekshumacije na ovoj lokaciji počele su 14. septembra ove godine. Radi se o najvećoj masovnoj grobnici pronađenoj na području Bosanske Krajine.\nPrijedor policija RS policija porodica JU Dom porodica\nNa jezeru Perućac posmrtni ostaci pronađeni na 19 lokacija\n24.09.2013. u 15:24\nNakon burne rasprave odobreno zaduženje FBiH od 5,5 miliona KM


Hoću slobodno vreme! – Družiciranje\nObuzdati vreme? Može li se to uopšte?\nU današnje vreme, veoma smo često izloženi argumentaciji zašto je umetničko obrazovanje bitno u razvoju pojednica, koje su koristi koje imaju sve uzrasne kategorije, od razvoja fine motorike kod najmlađih, preko psihomotornih terapija, pa čak i do prevencije Alchajmerove bolesti zrelog doba.\nRetko se, međutim, zaviri u dan jednog umetnika.\nMuzičari među njima, umetnicima, najozbiljnije su ’zanatlije’. Njihov dnevni ritam podrazumeva svakodnevno kombinovanje velikog broja aktivnosti; to je neophodno, da bi mogli uspeti.\nIskoristite njihova iskustva, podelite sa njima svoje dileme oko organizacije i upravljanja vremenom. Kako uskladiti školu, učenje, slobodno vreme, hobi, rekreaciju…? Koji su naši skriveni gutači vremena? Može li internet dobiti pozitivan predznak?\nDođite na našu radionicu i saznajte neke od odgovora.\nRadionica je namenjena svima koji misle da mogu unaprediti svoj dan, koji bi trebali postići više, a ne mogu, onima koji bi želeli pomoći svojoj deci da budu uspešnija, ali i srećnija sa obavezama koje su neminovne.\nPredavač i moderator radionice je Jasna Marković Vujanović, profesor flaute.\nRadionica se odvija u okviru projekta „Muzika kao podrška i utočište“, koji je podržan od strane Gradske uprave za sport i omladinu – Kancelarija za mlade.\nTrema! Ima li spasa?


Gulaš sa crnom trubom u prahu – BMD – Osnovano 1989\n2 kašićice praha crne trube\n1 kašičica pesta od paprike\nlovorov list, list peršuna, so, biber\nMeso izrežite na komade veličine zalogaja pa ga ispecite na masnoći i to u dve, tri ture. Nemojte sve staviti odjednom u posudu jer će se sve zalepiti, a svaki komad se mora zapeći. Pečeno meso izvadite pa izdinstajete luk dok ne požuti, dodajte mlevenu papriku i piment pa pola čena belog luke i kratko propržite. Zatim u lonac stavite naseckano korenasto povrće i za nekoliko minuta meso i koncentrat paradajza. Ulijte vino, promešajte pa ulijte vodu i ostavite da se krčka na laganoj vatri uz povremeno mešanje barem dva sata. Pred kraj kuvanja dodajte prah crne trube, ostatak belog luka, so, biber i peršunov list. Poslužite s palentom u koju ste dodali sveže ili namočene suve trube i suvi paradajz.


PREDRAG MIJATOVIĆ: Situacija u Španiji je alarmantna, ljudi su bili neozbiljni i nonšalantni, sada su pred kolapsom - Volim Podgoricu\nPočetna/SPORT/Fudbal/PREDRAG MIJATOVIĆ: Situacija u Španiji je alarmantna, ljudi su bili neozbiljni i nonšalantni, sada su pred kolapsom\nPREDRAG MIJATOVIĆ: Situacija u Španiji je alarmantna, ljudi su bili neozbiljni i nonšalantni, sada su pred kolapsom\nMarko Send an email 24. Marta 2020.\n“Situacija u Španiji je jako komplikovana i teška. Vidim da je jedna posebna psihoza i ljudi su već počeli da ulaze u paniku. Ovde je prije dvije nedelje uvedeno vanredno stanje, koje je juče produženo za još dvije. Apel svih organizacija i nadležnih službi je da ljudi ostanu kod kuće”, rekao je Mijatović.\n“Poslednjih nekoliko dana svi se pridržavaju savjeta, ali u samom startu ljudi su bili neozbiljni i nonšalantni jer je to sve bilo daleko, Kina je daleko. Mislili su da neće doći do nas i ako dođe, da će biti blaži oblik, ali to nije istina. Mediteranski mentalitet je da se izlazi, šeta… Španija je zemlja koja ima fenomenalno vrijeme, ljudi su do prije 12-13 dana bili po restoranima, manifestacijama, to je bio početak ove teške situacije. Da je Vlada svake zemlje reagovala u samom startu sa apelima, mislim da bi bilo mnogo manje žrtava. Situacija je alarmantna i ne znam šta ce se dešavati. Ne znaju ni Španci”, zaključio je Mijatović.\nPeđa Mijatović Španija stanje


Javno - istrazivanja - Tajnim ugovorom do strujomera\nSa pametnim brojilima baždarenje ide u istoriju\nVojin Lazarević je odbio intervju za BIRN, a "Meter&Control“ negira u pisanom odgovoru da je je favorizovan od strane EPS-a.\n„Svaki tender, druga priča. Ostavlja se prostor za manipulaciju...Umesto da osnuju Komisiju koja izdaje sertifikat za brojila, pa da je cena samo kritijerijum, oni to odbijaju, jer neće proći njihov voljeni ponuđač. Ne obaram ja tender, nego nadležna komisija“, kaže Vasiljević za BIRN.\nFirma "Meter&Control", koju je osnovala "Rudnap Group" Vojina Lazarevića u aprilu 2008. godine, uključila se u utakmicu sa "Enelom", koji je prisutan na tržištu još od devedestih godina prošlog veka.\nBrojila koja počinje da proizvodi "Meter&Control" modernija su i skuplja, takozvana "pametna brojila", sa mogućnošću daljinskog očitavanja.\nU aprilu 2010. godine EPS objavljuje obimnu tehničku specifikaciju u kojoj propisuje standarde kojima u tom trenutku mogu da odgovore samo brojila "Metar&Control".\nDobio ih je "Meter&Control". Cena brojila je bila 40 posto skuplja od postojećih na domaćem tržištu.\nPomoćnik direktora Elektrodistribucije Beograd Branislav Vujanac kaže: "Meter&Control" je uglavnom dobijao (tada) poslove na tenderima, kojih i nije bilo mnogo. Zato što je jedino on u tom periodu imao tražene tehničke karakteristike“.\nU tom dokumentu koji je pisan u formi zaključka sa sednice direktora svih pet srpskih elektrodistribucija održanom u Kladovu, datiranom na 21. jun 2011, piše „Predlog je da se ne pominje ko vrši preliminarni pregled, a nije sporno da to bude „Institut Mihajlo Pupin“...“.\nMilivoje Stančić, vlasnik fabrike za proizvodnju brojila "Citi", tvrdi da "Institut Mihajlo Pupin" nije kompetentan da ocenjuje brojila.\nBIRN je pitao jednog od direktora Instituta, Milenka Nikolića, kako je na nezavisnost njihove procene uticala činjenica da je Institut u konzorcijumu sa "Rudnap Group".\nIstu odluku donela je Komisija i u slučaju Elektrovojvodine koja je pokušala po hitnom postupku u martu 2013. godine da kupi 70.000 brojila u vrednosti od oko šest miliona evra, od "Meter&Control".\nUpravo ovaj slučaj navode u "Meter&Control“ kao potvrdu da su zapravo oni diskriminisani, jer u prvom navratu nisu bili ni pozvani da učestvuju u javnoj nabavci. Ipak, dostavili su ponudu i na kraju izabrani kao najjeftiniji ponuđač, čemu je prethodila diskvalifikacija dva ponuđača zbog "neposedovanja reference".\nIzvor BIRN-a koji je imao uvid u prispele ponude kaže da su svi ponuđači zadovoljavali tehničke uslove, a posao je trebalo da dobije ponuđač sa najnižom cenom. Najjeftiniju ponudu dao je Srpski konzorcijum, predvođen "Enelom", sa cenom od 61 evra po brojilu, dok je "Meter&Control" ponudio brojila za 85 evra po komadu.\nU "Meter&Control“ nemaju komentar na činjenicu da ni sedam meseci od otvaranja ponude EPS nije doneo odluku. Osvrćući se na period do otvaranja ponude, kažu da se tender odužio zbog zloupotreba ponuđača koji se ne bave proizvodnjom brojila.\nEDB po hitnom postupku odlučuje da odabere ponudu trgovca brojilima "Elecom", koji je nudio brojila proizvođača "EWG", "Meter&Control" i "Sitel", vidi se u dokumentu koji je BIRN dobio od EDB-a.\nPredstavnici „Elecoma“ nisu ni negirali ni potvrdili da su nudili brojila "Meter&Control", dok u "Meter&Control" tvrde: „Preduzeće „Elecom“ nije nam poznato, niti smo sa njim sarađivali na bilo kom poslu. Takođe, nije nam poznato ni da je ovo preduzeće negde nudilo naše proizvode“.\nOn je u martu na "Kopaonik biznis forumu" izjavio da “uprkos velike muke prilikom nabavke brojila, postoji svetlo na kraju tunela”.


Krupa na Vrbasu ugostila ribolovce iz BiH i regije: Otvoren četvrti Memorijalni ribolovni kup “Vladan Kos” Krupa na Vrbasu ugostila ribolovce iz BiH i regije: Otvoren četvrti Memorijalni ribolovni kup “Vladan Kos”\nObjavljeno: 2. 6. 2019 u 12:22h\n11. 09. 2019. | 09:34\nU Krupi na Vrbasu otvoren je četvrti Memorijalni ribolovni kup “Vladan Kos” u takmičenju tehnikom “varaličarenje” pastrmke, u kojem učestvuje 30 ribolovaca iz Republike Srpske, Federacije BiH, Srbije i Hrvatske.\nTakmičenje, koje su organizovali Sportsko-ribolovno društvo Banjaluka i udruženje Mladica, otvorio je predsjednik Skupštine Zoran Talić.\n“Banjaluka itekako ima jedan veliki potencijal za razvoj ribolovnog turizma, te mislim da je veoma bitno da se donesu što prije određena zakonska rješenja koja će dodatno omogućiti da se ovaj vid turizma još više razvija. Grad Banjaluka je prošle godine usvoji strategiju razvoja grada gdje je jedna od smjernica i razvoj koncepta zelenog grada, a ovakvi turniri itekako se uklapaju u sam taj koncept i doprinose razvoju istog” – rekao je Talić.\nU okviru manifestacije, rječica Krupica je dodatno poribljena sa preko 700 komada potočne pastrmke. Memorijalni kup se organizuje četvrti put u čast, Vladana Kosa, koji je jedan od osnivača Udruženja Mladica, kao i dugogodišnji član SRD Banjaluka, a tragično je preminuo 2015. godine.\nPredsjednik Sportsko ribolovnog društva Banjaluka, Dragan Petrušić, dodaje da osim druženja, turnir ima za zadatak da promoviše prirodni potencijal rijeke Vrbas.\n“Ovo je turnir revijalnog karaktera i jedinstvena prilika da se na jedan human i sportski način prisjetimo našeg velikog prijatelja i ribolovca Vladana Kosa. Ujedno promovišemo sve ljepote riječice Krupice i rijeke Vrbas kao i grad Banjaluku” – rekao je Petrušić.


Draga Kostic - Au Pair (Los Angeles, CA) - AYUSA International\nOvo je moja druga godina u Americi u Los Andjelesu. Prvu godinu sam provela- dva meseca u Nju Jorku, I deset meseci u Hjustonu, jer je porodica morala da se preseli pa sam se I ja preselila sa njima, imala sam priliku u prvoj godini da osetim zivot u dva najveca grada u Americi. Moje iskustvo sa prvom porodicom je bilo potpuno drugacije od iskustva sa drugom, prva porodica je imala dvoje dece, I jos jednu AuPair koje je sad jedna od mojih najboljih prijatelja. Roditelji u prvoj porodicu su bili razvedeni pa je briga o dečacima bila malo veci izazov. Ali sam imala jedinstvenu priliku da zivim I radim sa jednom od sad najboljih prijatelja. Druga porodica ima jedno dete koje ima autizam. Decak ima osam godina Ali ja imam osecaj da je moj najbolji prijatelj, uvek je tuzan kad ja imam slobodan Dan. Osecam se jako sigirno ovde gde jesam, porodica me jako postuje I voli. Razgivor o mom odlasku ih cesto dovede do suza, jer je decak jako napredovao druzeci se sa mnom. Moje obaveze su da pripremim decaka za skolu, da ga povezem, uzmem iz skole, odvedem na akrivnosti posle skole, nakon toga dovedem kuci spremim veceru I spremim ga za spavanje. U koliko se desi da ima neki dogadjaj koji zahteva da promenim raspored, porodica mi uvek izadje u susret.\nPored fantasticnih prilika da zivim u najvecim i najinteresantnijim gradovima u Americi ja Sam dobila mnogo vise nego Sto sam mislila da cu dobiti na ovom putu, ja Sam naucila mnogo stvari o zivotu ,o samostalnosti, o sebi, mogu da kazem I da sam se promenila na bolje naravno, I da sam mnogo hrabrija I sposobnija postala. Imam jos cetiri meseca da zavrsim I drugu godinu kao AuPair Ali vec odavno mogu sa sigurnoscu da kazem da je ovo bilo moje najbolje I najbitnije iskustvo u zivotu.\nAuPair Akademija mi je razbila sve strahove koje sam imala pre nego Sto sam pocela program. Svaki cas je bio vise nego potreban. Posle tog iskustva sam bila svesnija kako treba da se ponasam u porodici I kako porodica treba da se ponasa prema meni Sto je jos bitnije. Ali za mene je bilo najbitnije Sto sam se osecala sigrno nakon Akademije.\nAmerican Musicals - Rice Univercity\nDobila sam pravu priliku da naucim predivne stvari o Mjuziklima, kako su poceli, ko su najbitniji kompozotori, kakvi su njihovi zivoti bili I zasto su bas oni postali poznati. Nisam ni sanjala da cu nekad moci da ucim o stvarima koje su me zanimale, I koje bi neko nazvao hobi.\nPrva porodica koju sam izabrala se nakon dva meseca preselila iz Nju Jorka u Hjuston, Leto smo proveli u Kaliforniji, tako da ja nisam samo uspela da vidim najlepse mesta u Americi vec I da osetim kako je ziveti tu.\nMoje najlepse iskustvo jeste predstava koju sam videla na Brodveju.


Poreska Uprava :: Podzakonska akta :: Pravilnik o obliku i sadržini prijave za evidentiranje obveznika PDV, postupku evidentiranja i brisanja iz evidencije i o obliku i sadržini poreske prijave PDV om i bez prava na odbitak prethodnog poreza\nPoreska uprava Preduzetnici PDV Podzakonska akta Pravilnik o obliku i sadržini prijave za evidentiranje obveznika PDV, postupku evidentiranja i brisanja iz evidencije i o obliku i sadržini poreske prijave PDV om i bez prava na odbitak prethodnog poreza\nPravilnik o obliku i sadržini prijave za evidentiranje obveznika PDV, postupku evidentiranja i brisanja iz evidencije i o obliku i sadržini poreske prijave PDV om i bez prava na odbitak prethodnog poreza\n("Službeni glasnik RS" br.94 od 19.08.2004.g. , br. 108/05 od 06.12.2005.g i br. 120/08 od 29.12.2008.g )\nO OBLIKU I SADRŽINI PRIJAVE ZA EVIDENTIRANjE OBVEZNIKA PDV, POSTUPKU EVIDENTIRANjA I BRISANjA IZ EVIDENCIJE I O OBLIKU I SADRŽINI PORESKE PRIJAVE PDV\n(Objavljeno u “Službenom glasniku Republike Srbije” br.94/04, br.108/ 05 i br.120/08)\nOvim pravilnikom uređuju se oblik i sadržina prijave za evidentiranje obveznika poreza na dodatu vrednost (u daljem tekstu: evidenciona prijava), postupak evidentiranja i brisanja iz evidencije obveznika PDV, kao i oblik i sadržina poreske prijave poreza na dodatu vrednost (u daljem tekstu: poreska prijava).\nNadležni poreski organ iz stava 1, ovog člana je:\n2) za obveznika - poljoprivrednika koji se opredelio za obavezu plaćanja PDV i drugo fizičko lice - organizaciona jedinica na čijem području ima prebivalište;\n4) za obveznika - stalnu poslovnu jedinicu stranog lica (ogranak i dr.) - organizaciona jedinica na čijem području ima mesto poslovanja ili sedište.\n2) pod rednim brojem 1.2. - jedinstveni matični broj građana iz Obrasca - Lična karta, izdatog od nadležnog organa, popunjavaju poljoprivrednici koji su se opredelili za obavezu plaćanja PDV i druga fizička lica, obveznici PDV;\n6) pod rednim brojem 1.6. - ime i prezime podnosioca prijave, popunjavaju poljoprivrednici koji su se opredelili za obavezu plaćanja PDV i druga fizička lica, obveznici PDV;\n7) pod rednim brojem 1.7. - podaci o sedištu, odnosno prebivalištu, popunjavaju pravna lica, preduzetnici, stalne poslovne jedinice stranog lica, poljoprivrednici koji su se opredelili za obavezu plaćanja PDV i druga fizička lica, obveznici PDV (u daljem tekstu: podnosioci evidencione prijave), i to:\n(4) pod rednim brojem 1.7.4. - kućni broj (broj i slovo, ukoliko postoji slovna oznaka uz broj) u ulici u kojoj je sedište, odnosno prebivalište podnosioca evidencione prijave;\n1) pod rednim brojem 2.1. - šifre i nazivi delatnosti za koje podnosilac evidencione prijave procenjuje da će u narednom periodu po osnovu obavljanja tih delatnosti ostvariti najveći promet u ukupnom prometu i procenat učešća tih delatnosti u ukupnom prometu;\n2) pod rednim brojem 2.2. - datum početka obavljanja delatnosti koja podleže PDV;\n3) pod rednim brojem 2.3. - iznos ukupnog prometa dobara i usluga, osim prometa opreme i objekata za vršenje delatnosti, bez PDV, u prethodnih 12 meseci, popunjavaju podnosioci evidencione prijave koji su obavljali delatnost u tom periodu;\n4) pod rednim brojem 2.4. - iznos očekivanog ukupnog prometa dobara i usluga, osim prometa opreme i objekata za vršenje delatnosti, bez PDV, u narednih 12 meseci.\nPovezanim licima iz stava 4. ovog člana, u smislu ovog pravilnika, smatraju se lica koja poseduju više od 50% ili pojedinačno najveći deo akcija ili udela, lica koja poseduju više od 50% ili pojedinačno najveći broj glasova u organima upravljanja, kao i lica koja neposredno ili posredno učestvuju u upravljanju, kontroli ili kapitalu podnosioca evidencione prijave.\nU slučajevima iz člana 39. stav 1. i člana 40. stav 1. Zakona o porezu na dodatu vrednost («Službeni glasnik RS», br. 84/04, 86/04 - ispravka, 61/05 i 61/07 - u daljem tekstu: Zakon), obveznik podnosi zahtev za brisanje iz evidencije obveznika PDV.\nZahtev iz stava 1. ovog člana podnosi se nadležnom poreskom organu, na Obrascu ZBPDV - Zahtev za brisanje iz evidencije obveznika PDV, koji je odštampan uz ovaj pravilnik i čini njegov sastavni deo.\nNadležni poreski organ izvršiće brisanje obveznika iz evidencije za PDV po službenoj dužnosti, a po sprovedenom postupku, u skladu sa članom 39. stav 2. Zakona, ako je obveznik u prethodnoj kalendarskoj godini ostvario ukupan promet u iznosu manjem od 2.000.000 dinara, o čemu izdaje potvrdu.\nZa obveznika PDV iz člana 38. stav 2. Zakona, koji nije obavljao delatnost tokom cele kalendarske godine u kojoj se evidentirao za obavezu plaćanja PDV, iznos ukupnog prometa utvrđuje se srazmerno periodu obavljanja delatnosti.\nIzuzetno od stava 1. ovog člana, obveznici PDV iz člana 33. stav 3. i člana 34. stav 5. Zakona brisaće se iz evidencije obveznika za PDV po isteku dve kalendarske godine u kojima imaju obavezu plaćanja PDV, saglasno članu 33. stav 4. i članu 34. stav 6. Zakona, ako u drugoj kalendarskoj godini ostvare promet u ukupnom iznosu manjem od 2.000.000 dinara.\nNadležni poreski organ sprovodi postupak po zahtevu iz člana 7. ovog pravilnika i izdaje potvrdu o brisanju iz evidencije obveznika PDV.\nPotvrda iz stava 1. ovog člana izdaje se i u slučaju brisanja iz evidencije obveznika PDV po službenoj dužnosti, a po sprovedenom postupku, u skladu sa članom 39. stav 2. Zakona.\nPotvrda iz st. 1. i 2. ovog člana izdaje se na Obrascu PBPDV - Potvrda o brisanju iz evidencije obveznika PDV, koji je odštampan uz ovaj pravilnik i čini njegov sastavni deo.\nPrilikom sprovođenja postupka iz st. 1. i 2. ovog člana, nadležni poreski organ vodi računa da ne dođe do dvostrukog oporezivanja prometa dobara i usluga PDV, odnosno do neoporezivanja prometa dobara i usluga na koji treba da se plati PDV.\n1) periodu za koji se podnosi prijava;\n2) identifikaciji podnosioca prijave;\nU delu Obrasca PPPDV koji se odnosi na poreski period za koji se podnosi poreska prijava upisuje se datum početka i završetka poreskog perioda.\nU delu poreske prijave koji se odnosi na podatke za identifikaciju podnosioca prijave unosi se:\n1) poreski identifikacioni broj (PIB) iz potvrde o dodeljenom PIB-u i izvršenoj registraciji, odnosno iz Obrasca REG - Potvrda o izvršenoj registraciji, odnosno jedinstveni matični broj građana iz Obrasca - Lična karta, izdatog od nadležnog organa;\n2) naziv, odnosno ime i prezime i adresa podnosioca prijave.\nU delu I. Obrasca PPPDV iskazuju se podaci o iznosima naknada za promet dobara i usluga i iznosima PDV, i to:\n1) pod rednim brojem 1. - kod prometa dobara i usluga koji je oslobođen PDV sa pravom na odbitak prethodnog poreza, u polje 001 unosi se podatak o iznosu naknade za izvršeni promet;\n2) pod rednim brojem 2. - kod prometa dobara i usluga koji je oslobođen PDV bez prava na odbitak prethodnog poreza, u polje 002 unosi se podatak o iznosu naknade za izvršeni promet;\n3) pod rednim brojem 3. - kod prometa dobara i usluga po opštoj stopi, u polje 003 unosi se podatak o iznosu naknade za izvršeni promet, bez PDV, a u polje 103 podatak o iznosu obračunatog PDV za taj promet, uvećanom za iznos PDV koji se duguje po drugom osnovu;\n4) pod rednim brojem 4. - kod prometa dobara i usluga po posebnoj stopi, u polje 004 unosi se podatak o iznosu naknade za izvršeni promet, bez PDV, a u polje 104 podatak o iznosu obračunatog PDV za taj promet, uvećanom za iznos PDV koji se duguje po drugom osnovu;\n5) pod rednim brojem 5. - u polje 005 unosi se zbir iznosa naknada iz polja 001, 002, 003 i 004, a u polje 105 zbir iznosa PDV iz polja 103 i 104.\nPod rednim brojem 3. - u polju 103, odnosno pod rednim brojem 4. - u polju 104 iskazuju se podaci o iznosu obračunatog PDV na iznos naknade koja je naplaćena pre izvršenog oporezivog prometa (avansna uplata).\nPodaci o obračunatom PDV za promet dobara i usluga bez naknade, u skladu sa članom 4. stav 4. i članom 5. stav 4. Zakona, iskazuju se pod rednim brojem 3. - u polju 103, odnosno pod rednim brojem 4. - u polju 104.\nU delu I. Obrasca PPPDV ne iskazuju se podaci o iznosu naknade za promet dobara i usluga koji se ne smatra prometom dobara i usluga u skladu sa članom 6. Zakona, odnosno za promet dobara i usluga koji nije predmet oporezivanja PDV u skladu sa Zakonom.\nU delu II. Obrasca PPPDV iskazuju se podaci o prethodnom porezu, i to :\n1) pod rednim brojem 6. - u polje 006 unosi se vrednost uvezenih dobara iskazana u carinskom dokumentu, bez PDV, a u polje 106 unosi se iznos PDV koji je obračunat od strane nadležnog carinskog organa i plaćen prilikom uvoza, a koji se može odbiti kao prethodni porez u poreskom periodu;\n2) pod rednim brojem 7. - u polje 007 unosi se iznos naknade za dobra nabavljena od poljoprivrednika, odnosno usluge izvršene od strane poljoprivrednika, bez PDV nadoknade, a u polje 107 unosi se iznos PDV nadoknade koja je plaćena poljoprivredniku, a koja se može odbiti kao prethodni porez u poreskom periodu;\n3) pod rednim brojem 8. - u polje 008 unosi se ukupan iznos naknada za nabavljena dobra i primljene usluge na koje je obračunat PDV koji se može odbiti kao prethodni porez u poreskom periodu, bez PDV, osim naknada pod red. br. 6. i 7, a u polje 108 unosi se iznos PDV koji se može odbiti kao prethodni porez u poreskom periodu, osim prethodnog poreza pod red. br. 6. i 7;\n4) pod rednim brojem 9. - u polje 009 unosi se zbir iznosa naknada iz polja 006, 007 i 008, a u polje 109 zbir iznosa PDV iz polja 106, 107 i 108.\nPod rednim brojem 6. - u polje 006 unosi se vrednost dobara koja se unose sa teritorije Republike Crne Gore i teritorije Autonomne pokrajine Kosovo i Metohija, iskazana u carinskom, odnosno poreskom dokumentu, bez PDV, a u polje 106 unosi se iznos PDV koji je obračunat od strane nadležnog carinskog, odnosno poreskog organa i koji je plaćen prilikom unosa, a koji se može odbiti kao prethodni porez u poreskom periodu.\nU delu III. Obrasca PPPDV, iskazuju se podaci o poreskoj obavezi, i to:\n1) pod rednim brojem 10. - u polje 110 unosi se iznos PDV za uplatu ili za povraćaj.\nAko je iznos prethodnog poreza veći od iznosa poreske obaveze, iznos PDV iskazan u polju 110, upisuje se sa predznakom «minus».\n2) pod rednim brojem 11. - podnosilac prijave koji je iskazao iznos poreza za povraćaj zaokružuje opciju «DA», a ako se opredelio da iskazani iznos poreza koristi kao kredit za naredni period, zaokružuje opciju «NE».\n2) pod rednim brojem 8. - u polju 008 iznos naknade iskazan u računu stranog lica, bez PDV, a u polju 108 iznos obračunatog PDV po osnovu prometa stranog lica.\nAko je poreski dužnik obveznik PDV koji nema pravo na odbitak prethodnog poreza, ne iskazuje podatke iz stava 1. tačka 2) ovog člana.\nStranim licem iz st. 1 - 3. ovog člana smatra se lice koje u Republici nema sedište ni stalnu poslovnu jedinicu, a koje obavlja promet dobara i usluga u Republici, u skladu sa Zakonom.\nObveznik PDV koji primi avansnu uplatu za promet dobara i usluga iz člana 24. Zakona i promet domaćih dobara iz člana 10. Uredbe o izvršavanju Zakona o porezu na dodatu vrednost na teritoriji Autonomne pokrajine Kosovo i Metohija za vreme važenja Rezolucije Saveta bezbednosti OUN broj 1244 («Službeni glasnik RS», broj 15/05), a koji ne poseduje propisane dokaze za poresko oslobođenje sa pravom na odbitak prethodnog poreza, unosi podatke o iznosu obračunatog PDV pod rednim brojem 3. - u polje 103, odnosno pod rednim brojem 4. - u polje 104.\nObveznik PDV koji vrši smanjenje poreske osnovice i smanjenje iznosa obračunatog PDV u skladu sa članom 21. Zakona, pod red. br. 1, 2, 3. i 4. - u poljima 001, 002, 003 i 004 smanjuje iznos naknade za iznos za koji je smanjena poreska osnovica, a u polju 103, odnosno 104 smanjuje iznos obračunatog PDV za iznos za koji je smanjen obračunati PDV.\nObveznik PDV koji vrši povećanje poreske osnovice i povećanje iznosa obračunatog PDV u skladu sa članom 21. Zakona, pod red. br. 1, 2, 3. i 4. - u poljima 001, 002, 003 i 004 povećava iznos naknade za iznos za koji je povećana poreska osnovica, a u polju 103, odnosno 104 povećava iznos obračunatog PDV za iznos za koji je povećan PDV.\nObveznik PDV koji vrši smanjenje prethodnog poreza u skladu sa članom 31. st. 1 - 3. Zakona, pod rednim brojem 8. - u polju 008 smanjuje iznos naknade za iznos za koji je smanjena poreska osnovica, a u polju 108 smanjuje iznos PDV koji se može odbiti kao prethodni porez za iznos PDV za koji se smanjuje iznos prethodnog poreza.\nObveznik PDV koji vrši povećanje prethodnog poreza u skladu sa članom 31. st. 1 - 3. Zakona, pod rednim brojem 8. - u polju 008 povećava iznos naknade za iznos za koji je povećana poreska osnovica, a u polju 108 povećava iznos PDV koji se može odbiti kao prethodni porez za iznos PDV za koji se povećava iznos prethodnog poreza.\nObveznik PDV koji vrši smanjenje prethodnog poreza u skladu sa članom 31. stav 4. Zakona, u polju 106 smanjuje iznos PDV koji se može odbiti kao prethodni porez za iznos PDV za koji se smanjuje iznos prethodnog poreza.\nAko iznos PDV iz stava 4. ovog člana nije dovoljan da bi se izvršilo smanjenje prethodnog poreza, obveznik PDV povećava iznos obračunatog PDV pod rednim brojem 3. - u polju 103 za iznos za koji nije mogao da izvrši smanjenje prethodnog poreza.\nObveznik PDV koji vrši povećanje prethodnog poreza u skladu sa članom 31. stav 4. Zakona, pod rednim brojem 6. - u polju 106 povećava iznos PDV koji se može odbiti kao prethodni porez za iznos PDV za koji se povećava iznos prethodnog poreza.\nObrasci EPPDV, ZBPDV i PPPDV moraju biti popunjeni čitko, štampanim slovima i u poljima predviđenim za popunjavanje.\nAko je obrasce iz člana 12. ovog pravilnika, odnosno njihov deo pripremio poreski savetnik, obavezan je da ih potpiše, uz unošenje svog poreskog identifikacionog broja.\nOvaj pravilnik stupa na snagu osmog dana od dana objavljivanja u «Službenom glasniku Republike Srbije», a primenjivaće se od 1. januara 2005. godine, osim odredaba čl. 2. do 6 , koje će se primenjivati od dana stupanja na snagu ovog pravilnika.\nPravilnik o izmenama i dopunama Pravilnika o obliku i sadržini prijave za evidentiranje obveznika PDV, postupku evidentiranja i brisanja iz evidencije i o obliku i sadržini poreske prijave PDV («Službeni glasnik RS», br. 108/05)\nU Obrascu EPPDV - Prijava za evidentiranje obveznika poreza na dodatu vrednost, koji je odštampan uz Pravilnik o obliku i sadržini prijave za evidentiranje obveznika PDV, postupku evidentiranja i brisanja iz evidencije i o obliku i sadržini poreske prijave PDV («Službeni glasnik RS», broj 94/04), u delu I pod rednim brojem 1.3. reči: «pravnog lica, odnosno radnje» zamenjuju se rečima: «pravnog lica, radnje, odnosno stalne poslovne jedinice stranog lica».


BUDVA KAO UKLETI GRAD: Brda se ruše, gradnja ne staje – Monitor\nBUDVA KAO UKLETI GRAD: Brda se ruše, gradnja ne staje\nApokaliptične slike iz Budve sa klizištima, odronima, poplavama, zatrpanim ili pomjerenim magistralnim putevima, ugroženim kućama nesavjesnom gradnjom ili prirodnom katastrofom, postaju gotovo redovna pojava.\nPriroda je u Budvi opet pokazala svoju ćud. Nedugo nakon stravičnog odrona dijela brda Košljun na glavni magistralni put između Budve i Bečića, kada je ovaj grad nekoliko dana bio odsječen od svijeta, krenulo je klizište u selu Markovići na putu od Budve ka Cetinju.\nNakon kratkotrajnih ali obilnih kiša cijelo brdo u Markovićima počelo je da klizi. Za sobom je u otvorene provalije i duboke kratere odnijelo kilometre magistralnog puta i pomjerilo za desetine metara kuće sa mjesta na kome su bile izgrađene. Nekoliko kvadratnih kilometara zemljišta jednostavno klizi, mogući su novi procjepi i opasnosti koje se ne mogu predvidjeti, kažu u budvanskoj Službi zaštite i spašavanja.\nNema procjena kada će glavna saobraćajnica koja povezuje dio primorja sa Cetinjem i Podgoricom, ponovo biti u funkciji.\nNekoliko dana prije kataklizme u Markovićima, mediji su objavili slike teške havarije u centru Budve u naselju Gospoština, u kojoj je oštećena stara kuća budvanske porodice Stanišić, gradnjom nove građevine u komšiluku.\nU želji da u podnožju brda Spas, na placu pored hotela Avala napravi podzemne garaže i stambeni objekat, investitor Slobodan Marković je potkopao temelje kuće Stanišića, kojima se u gluvo doba noći urušilo gotovo 20 metara placa, dok je oko kuće otvorena pukotina koja prijeti da ugrozi njenu dalju stabilnost. Može se samo pretpostaviti kakve su traume stanari kuće preživjeli kada ime se dvorište odvalilo i uz tresak stropoštalo u iskopanu provaliju.\nGraditelj, srpski državljanin koji u Budvi ne živi, sagradio je nedavno sedmospratnicu u neposrednoj blizini, zahvaljujući nezakonitim, radnjama počev od ucrtavanja zgrade detaljnim urbanističkim planom, pa do izdavanja građevinske dozvole. Ovom zgradurinom vlasnik i njegovi saučesnici, službenici opštinskog Sekretarijata za planiranje prostora, Agencije za planiranje prostora i Ministarstva održivog razvoja i turizma degradirali su naselje smješteno uz Stari grad i ugrozili imovinu nekoliko budvanskih porodica.\nTo je slika nove Budve, u kojoj se zbog ljudske pohlepe, predimenzionirane i bespravne gradnje ruše okolna brda, u kojoj građani jedni drugima potkopavaju kuće, grade na klizištima, otimaju od lokalnih i magistralnih puteva, grade na parkinzima, u parkovima, betoniraju more… Teško je pobrojati nenormalnosti odomaćene u poznatom ljetovalištu koje kao da postaje ukleto, prepoznatljivo po aferama vezanim za zloupotrebu vlasti, po korupciji i divljačkoj urbanizaciji koja ugrožava sigurnost građana.\nKrivicu za uništenje prirodnih resursa Budve, divlju gradnju, poplave, aktiviranje klizišta i rušenja puteva i kuća, snosi Ministarstvo održivog razvoja i turizma pod čijim se pokroviteljstvom grad godinama sistematski uništava.\nU emisiji na Javnom servisu posvećenoj klizištu u Markovićima učestvovala je i Sanja Lješković-Mitrović, generalna direktorica Direktorata za planiranje prostora. Ona je konstatatovala da Budva nema prostorni plan koji bi inače odredio lokacije na kojima se ne može graditi, pa tako u Markovićima ne bi bilo porušenih kuća, jer one ne bi mogle tamo biti izgrađene. „Budva nema Prostorni urbanistički plan, ima samo stari Prostorni plan. Samo je Opština Tivat donijela PUP”, kazala je.\nNeformalna ministrica uređenja prostora nije u pravu. Budva ima ganc novi PPO, usvojen 2007. godine, sa izvršenim izmjenama i dopunama od 2009, sa važnošću do 2020. godine. Plan je imao strateški cilj da očuvane prirodne resurse atraktivne budvanske rivijere od Jaza do Buljarice, mediteranske šume, voćnjake i maslinjake, stijene i uvale, urbanizira prema željama i potrebama urbanističkog lobija u Crnoj Gori.\nNa takav kriminalan PPO, Ministarstvo je dalo saglasnost. Kao i na sve planove nižeg reda koji su uslijedili.\nMinistarstvo održivog razvoja godinama vode partijski kadrovi bez osnovnih znanja iz oblasti uređenja prostora. Sanja Lješković–Mitrović je vlasnica diplome Šumarskog fakulteta, odsjeka za pejzažnu arhitekturu. Ministar Branimir Gvozdenović je elektroinženjer, dok je njegov prethodnik Predrag Sekulić bivši novinar, čiji će mandat biti upamćen po izjavi da je Budva uništena i da je treba pustiti da propadne do kraja.\nNijednim planom nisu obilježena klizišta na teritoriji opštine Budva. Zato se i usvajaju planovi kojima se predviđa gradnja upravo na rizičnim lokacijama.\nSanja Lješković-Mitrović treba da objasni građanima zašto se urbanizira brdo Spas, najopasnije potencijalno klizište. Na Spasu je planirana gradnja stanova za tržište, vila, hotela, ukupne bruto izgrađene površine od 80.000 kvadrata. I to je investitoru, belgijskom državljaninu Žan Luk Dumortijeu i partnerima malo, pa se trenutno rade izmjene i dopune nedavno usvojenog plana LSL Spas i povećavaju gabariti na ovom trusnom području. Dva puta se donosi plan kao bi se Spas temeljnije betonirao.\nGrađane bi zanimalo ko je u Ministarstvu stavio potpis na plan Komoševina, po kome se planira gradnja objekata iznad tunela Mogren, u podnožju Spasa, aktivnom klizištu tokom većih padavina. Na toj lokaciji, pored ostalih i Atlas grupa Duška Kneževića planira gradnju kompleksa Mogren Hill.\nIstom investitoru ucrtan je soliter uz plažu Mogren. Nakon brojnih tekstova u medijima o kuli čiji su temelji u moru, došlo je do promjene plana. Umjesto solitera na poroznim, silikatnim liticama iznad mora, planirana je gradnja Mogren grada, u okviru DUP-a Budva-centar.\nKako je „ekspertima” iz Ministarstva promaklo ucrtavanje niza objekata na ogoljenim stijenama iznad mora u Perazića Dolu u istoimenom DUP-u, je klizište u septembru prošle godine progutalo započetu kuću državljaninu Bjelorusije. Cijelo brdo obrušilo se na kuću koja je sravnjena sa zemljom.\nKoliko je građevina koje su ugrozile magistralni put i zauzele dio putnog pojasa u planovima koji su dobili saglasnost Ministarstva ali i Uprave za puteve. Stambeni kompleks naslonjen na magistralu sagradio je šurak ministra Gvozdenovića u naselju Pržno.\nKo je dopustio građevinsko čudo u Budvi, izgradnju zgrade nazvane toblerona, koja je zauzela djelove zone putnog pojasa dvije saobraćajnice, lokalnog i magistralnog puta. Autor plana DUP Budva-centar, profesor Miodrag Ralević, istovremeno je i autor projekta ove zgrade, simbolu bezakonja u oblasti planiranja prostora.\nIma li arhitekata u Ministarstvu (ne)održivog razvoja, da li se iko bavi arhitekturom i izgledom gradskih naselja. Kako je moguće da se najpoznatiji crnogorski turistički centar gradi stihijski, kako vlasnicima zemljišta odgovara.\nGrađanima Budve posebna opasnost prijeti od zemljotresa uvećana načinom planiranja i gradnje. Budvanske kule i soliteri grade se bez propisanog odstojanja. Ovdje važi pravilo koliki je plac – tolika je i građevina. O posljedicama eventualnog zemljotresa čelnici Ministarstva neodrživog razvoja razmišljaće kad do njega dođe. Ni novi PUP o kome govori Sanja Lješković-Mitrović, Budvanima više ne može pomoći.\nPOVEZANE VIJESTI:Broj 1273\nVIP ODJELENJA U CRNOGORSKIM ŠKOLAMA: Škola ozvaničenih podjela\nŠTITIO INVESTITORE TUŽIO SAVEZ SLIJEPIH: Mugoša i Palata pravde\nEROZIJA U KRUČIMA KOD ULCINJA: Vikendaško naselje završava u moru\nGOSPODAROV SAVJETNIK, ZANIMANJE I PREPORUKA: Milov sabirni centar\nJOŠ JEDAN OPOZICIONI KRAJ: Čeka se početak\nKAKO SE KAPITALIZUJE KOLAPS KAP-a: Stečaj u produženom trajanju


BEOGRAD – Uzrok prestanka objavljivanja LIBOR-a što će se desiti poslednjeg dana ove godine jeste pad poverenja učesnika na finansijskim tržištima u LIBOR kao referentnu stopu nakon izbijanja svetske finansijske krize 2008. i to zbog fundamentalnog defekta, pošto se on utvđuje na osnovu kotacija banaka, a ne na osnovu realizovanih transakcija.\nOvako razloge prestanka objavljivanja LIBOR-a za najnoviji broj Magazina Biznis objašnjava profesor Ekonomskog fakulteta u Beogradu Đorđe Đukić koji je, imajući u vidu značaj tog događaja i pripreme koje su neophodne da se urade na srpskom bankarskom tržištu, uradio studiju za Udruženje banaka Srbije (UBS).\nOn ističe da je zbog pomenutog defekta LIBOR dugo mogao biti predmet manipulacije od strane najvećih banaka u svetu, a upravo su manipulacije njime mogle da im pomognu da projektuju bolju kreditnu sposobnost ili da poboljšaju svoju trgovačku poziciju.\nNa pitanje šta ukidanje LIBOR-a znači za banke u Srbiji Đukić kaže da studija pruža analitičku podlogu za aktivno uključivanje UBS u prilagođavanje domaće bankarske regulative i pripremu članica Udruženja da svojim klijentima blagovremeno ukažu o kakvim promenama se radi.\n„Ne samo zbog već zaključenih ugovora o kreditu, već i kod novih ugovora u kojima će figurirati nove kamatne stope. Ovo tim pre, jer se proces dogradnje već datih preporuka međunarodnih asocijacija i tela, regulatora i nacionalnih radnih grupa za prelaz na bezrizične referentne stope nastavlja i nakon završetka studije“ , naveo je Đukić.


Janko uz dosta muka i preokreta pobedio Kverija\nBlic\t29.05.2012 16:00\nSrpski teniser Janko Tipsarević prošao je u drugo kolo Rolan Garosa pobedom nad Amerikancem Semom Kverijem od 2:6, 6:4, 7:6 (3), 6:3. Janko će u drugoj rundi igrati sa Žeremijem Šardijem iz Francuske.\nJanko je u meč ušao pomalo uspavano, što je Kveri iskoristio za dominaciju i osvajanje prvog brejka u setu.\nNakon 4:2, Janko kao da se obeshrabrio i gotovo da je pustio Amerikancu da diktira tempo do kraja seta (6:2).\nUsledio je drugi u kojem je srpski teniser popravio servis koji mu je\ninače bio ispod 50 odsto, a smanjio je i broj neiznuđenih grešaka, kojih je takođe bilo previše.\nRezultat poboljšanja igre bio je peti gem i brejk a onda i servis gem\nza 4:2, što je za Janka bio signal da sačuva prednost do kraja drugog poglavlja meča.\nKveri je bio sve umorniji, Janko sve brži i sa više samopouzdanja ušao je u treći, najneizvesniji set u meču. Oba tenisera znala su da onaj koji osvoji treći set, biće jako blizu pobede, pa se došlo do taj-brejka bez kojeg Tipsarević kao da ne može.\nOvog puta, Janko je bio kralj istog, te je sa dva mini-brejka (4:0) trasirao sebi put ka setu (7:3).\nPoslednji set bio je zapravo realno stanje stvari u odnosu kvaliteta dva tenisera. Kveri, koji inače ove sezone više igra čelendžere, nije imao više snage za preokrete, a Janko je rutinski iskoristio njegove greške za 6:3 i 3:1 u setovima.\n| Tenis i ostali sportovi\tNajnovijeDirljivi video posvećen Polu VokeruOsamnaest krugova do građevinske dozvoleHoroskop za 07.12.2013.Још дуго ће нас мучити високе каматне стопеNavijači 'Firme' vrbuju dečake za rad u narko-mrežiVučić priprema teren za vanredne izboreDžordž Kluni: Slava mi ne dozvoljava da radim sve što želim!Biljana i Janko Tipsarević očekuju devojčicu!Hammacher Schlemmer donosi 3D tablet za koji ne trebaju 3D naočareSve prednosti jabukeNajpopularnijePripreme za bitku koja će rešiti ratAfera ukradene bebe ne prestaje da potresa SrbijuUkrajina i priča o 'belim crncima'Horoskop za 04.12.2013.Kako je omanuo Drecun ili pregovori Brisela sa ostatkom ostatka SrbijeOgnjen izveo Danijelu i Matiju iz porodilišta: Što ne rekoste da je ovoliko teškoDnevni horoskop - 1. decembar 2013.Brisel zaustavlja 'Južni tok'Zemunac i bebaPoginuo glumac Pol Voker\tJoš iz kategorije Tenis i ostali sportoviFederer: Ne dotiču me kritikeZapamtite ovo ime - Pablo Busta završio godinu sa više pobeda od Nadala!Puni baterije: Nole vežba kao Karate KidFederer: Uskoro odluka o Dejvis kupuNade za spektakl: Dilema Federera, Novak bez odmora od Melburna do Novog SadaDejvis kup - Novi Sad dočekuje ŠvajcarceNole brani dvostruku krunu na egzibiciji u Abu DabijuAna veruje srpskim trenerimaFed kup, Srbija gostuje KanadiĐoković: Rodžer može do Gren slem titule, ali ne pita se samo onNovak Đoković: Želim da pomažem Srbiji, ali ne kao političarATP: Poslednji osvrt na burnu 2013.Ana Ivanović: U povredama ne tražim izgovoreToni Nadal: Rafa ide na osvajanje Australijan openaTipsarević: Nisam izbegao Dejvis kup da bi se sačuvao za turnireNadal najbolji sportista u istoriji ŠpanijeBojana Jovanovski: Naporno radim da dospem u svetski vrhNadal i doping: Savest nam je čistaĐoković i Nadal, zabavi nikad krajaGodina Serene Vilijams\tHome Sitemap


Dodatne informacije o ovom ažuriranju možete pronaći u članku iz Microsoftove baze znanja 2007 Microsoft Office Suite Service Pack 3 (SP3).\nMicrosoft Office 2007 (sa servisnim paketom 2007 Microsoft Office Suite Service Pack 1 (SP1))\nMicrosoft Office 2007 (sa servisnim paketom 2007 Microsoft Office Suite Service Pack 2 (SP2))\nAko koristite Microsoft Office 2007, učinite nešto od sljedećeg:\nInstalirajte 2007 Microsoft Office Suite Service Pack 3 (SP3). Učinite sljedeće:\nDodatne informacije o ovom ažuriranju potražite u članku iz Microsoftove baze znanja Opis servisnog paketa 2007 Microsoft Office Suite Service Pack 3 (SP3).


[ Oktobar 21, 2018 ] Tip dana: Arsenal – Lester: “Tobdžije” i “Lisice” zatvaraju kolo!\tTip Dana\n[ Oktobar 21, 2018 ] Tiket dana (nedelja, 21.10.2018)\tTiket dana\n[ Oktobar 21, 2018 ] Derbi dana: Inter-Milan: Đuzepe Meaca je rasprodata!\tDerbi dana\n[ Oktobar 20, 2018 ] Tip dana: Legija – Visla: Najveći poljski derbi sada ima još veći ulog\tTip Dana\n[ Oktobar 20, 2018 ] Derbi dana: Barselona – Sevilja: Spektakl na Nou Kampu!\tDerbi dana\nPetak, 27/04 - Fudbal, Engleska, Čempionšip\n27/04Fulam vs SanderlendPoluvreme/Krajtip: 1/1\nOve dve ekipe bi naredne sezone mogla da dele dva ranga. Fulam je u trci za direktan plasman u Premijer ligu, dok je Sanderlend već u Ligi 1.\nPoraz Kardifa od Derbija ponovo je uskomešao strasti na Krejven Kotidžu. Fulam ponovo zaostaje samo bod za Velšanima, ali je ostalo samo još dva kola i šanse im nisu velike za direktan plasman u elitu. tek sad ostaje žal za onim golom primljenim od Brentforda u sudijskoj nadoknadi. Ekipa Slaviše Jokanovića je u seriji od 22 utakmice bez poraza u Čempionšipu, a poslednji su put izgubili 16. decembra, pogodite, upravo od Sanderlenda. Mladi Sesenjon i naš Aleksandar Mitrović u sjajnoj su golgeterskoj formi.\nNisu "crne mačke" jedini tim koji je posle ispadanja iz Premijer lige skliznuo još stpenik niže. Međutim, oni su to učinili sezonu za sezonu, što može da ima dalekosežne posledice. Što je još gore, Sanderlend je na poslednjem mestu Čempionšipa, pa su navijači u šoku, ne shvatajuć da će svoje ljubimce gledati u trećoj ligi od avgusta. Nisu pobedili na poslednjih pet mečeva i tako su uništili i one male šanse da izbegnu najgore. Prošle nedelje ih je na njihovom stadionu "Svetlosti" savladao pretposlednji Barton i to je bila kap koja je prelila čašu strpljenja navijača.\nNaravno da će Fulam dobiti ovu utakmicu i zadržati šanse za osvajanje drugog mesta. Pošto Kardif gostuje Halu, možda već posle ovog kola Fulam preuzme drugo mesto i onda u Birmingemu u poslednjem kolu overi povratak u Premijer ligu. Čak i da se to ne desi po planovima ekipe iz Londona, Fulam će u baražu biti najveći favorit za ulazak u najviši rang engleskog fudbala. Problem je što na Ostrvu favoriti neretko gube. Uz sve to, Fulam će želeti da se revanšira Sanderlendu za poraz u prvom delu sezone, poslednji koji je ova ekipa doživela. Gosti su sigurno potpuno potonuli i na psihološkom planu, pa ne očekujem neki žešći otpor. Kvota na jedinicu je isuviše mala, pa smo se odlučili na prelaz 1/1, za koji je kvota tek nešto bolja i iznosi 1.60 u kladionici 10Bet.


MEĐU BOŠNJACIMA NE SMIJE BITI ZIDOVA\nIntervju Rusmina Topalovića sa profesorom Emirom Ramićem za Bošnjačku dijasporu, Bosansku medijsku grupu i Chicagoraja\nNakon Skupštine KBSA u St. Louisu, mnogo se prašine podiglo oko biranja Emira Ramića za predsjednika UO KBSA. Mnogo ružnih, nekad totalno neistinitih izjava se moglo naći u medijima o toku i radu Skupstine KBSA, biranju članova UO KBSA. Neki mediji, a i pojedinci, nisu birali sredstva da ukaljaju obraz čovjeku koji je odvojio dobar dio svog života i volonterski, bez ikakvih predrasuda, dao cijeloga sebe za borbu za opstanak Bošnjaka i njihove matice Bosne i Hercegovine. Poslije dužeg vremena, Dijaspora bošnjačka je prvi printani medij koji objavljuje intervju sa Emirom Ramićem, predsjednikom UO KBSA.\nGospodine Ramiću, nakon lomova koji su se dešavali na posljednjoj Skupštini, pokušajte nam pojasniti, gdje je danas KBSA?\nVan Domovine, svaki Bošnjak se nalazi pred iskušenjem gubitka svoga nacionalnog identiteta, što je sjevernoameričke Bošnjake motiviralo da se udruže i izgrade nacionalnu instituciju koja će čuvati i jačati zajedničke bošnjačke vrijednosti: naciju, vjeru, jezik, tradiciju, običaje i kulturu. Tako je rođen KBSA. Danas, 10 godina kasnije, KBSA je dostigao takav stepen razvoja da ga respektuju ne samo prijatelji Bošnjaka i BiH, već i njihovi neprijatelji. Ja sam ponosan što sam, zajedno sa drugima, dao svoj doprinos u produkciji KBSA, koji snažno širi glas istine, bez straha i kompleksa, hrabro i prodorno. Ponosan sam što smo radeći na izgradnji ideje KBSA stali prkosno iza svakog Bošnjaka čistog od zle volje i nasilja, u borbi za bolju budućnost Bošnjaka i BiH.\nIpak, mnogi kažu da UO KBSA nema viziju!\nOd strane pojedinaca prigovoreno je da liderstvo KBSA nema viziju. Ja sa ponosom mogu reći da zahvaljujući viziji liderstva unutar KBSA bosanski jezik je priznat u SAD i Kanadi kao World Heritage Language, što je pružilo mogućnost otvaranja škola bosanskog jezika i formiranje bosanskih biblioteka. Ime Bošnjak se upotrebljava u svim zvaničnim američkim i kanadskim dokumentima, Rezolucija o genocidu u Srebrenici je prošla Kongres i Senat, iz KBSA su inicirane, sada samostalna, bošnjačka lobi-grupa i poslovna asocijacija Bošnjaka Sjeverne Amerike, zločincu Darku Trifunoviću je onemogućeno širenje laži na Kongresu evropske policije itd.\nKako sjevernoamerički Bošnjaci doživljavaju KBSA?\nKBSA se adekvatno predstavio sjevernoameričkim Bošnjacima kao njihov štit od svih aspekata negativne asimilacije u američki Melting pot i kanadski Kulturni mozaik. Tako Bošnjaci znaju čime raspolažu i koja je to organizovana snaga na koju mogu računati. KBSA je predstavio Bošnjake i BiH u američkom i kanadskom društvu. Na kraju KBSA trajno radi na brisanju unutarnacionalne bošnjačke podjele i mržnje koje zamagljuju um. Danas postoje samo dvije tačke mogućega progresa Bošnjaka: prva, unutarbošnjački dijalog i druga, sukob unutar bošnjačkog bića.\nUnutar bošnjačkog naroda nema intelektualne snage koja bi odredila osnovna načela bošnjačke opstojnosti, strategiju nacionalnog razvoja na bazi realne analize nacionalnog stanja. Razlog za to je nedostatak političkog prostora za razvoj kulture tolerancije i dijaloga unutar kojih neslaganja ideja ne znače lična neslaganja. Bošnjacima treba uvezanost na principu jednakih mogućnosti za sve. KBSA nudi tu mogućnost.\nKBSA je pokrenula veliku akciju registracije glasača za izbore u BiH. Rezultati su kao i svake godine ipak vrlo loši. Ko je kriv za to? Je li se moglo bolje?\nI pored propusta u izbornom procesu kao što su: zašto se dijaspora mora registrovati svaki put za izbore, zašto je rok za registraciju bio kratak, zašto pored CIPS lične karte, vozačke dozvole i bh. pasoša i rodni list bez obzira na datum vađenja nije važeći dokument. Glavni propust je nedostatak svijesti da su izbori dozivanje bošnjačke svijesti za nacionalne, duhovne, državotvorne i teritorijalne vrijednosti na kojima se treba graditi bošnjačka i bosanskohercegovačka budućnost. Sudjelovanje u političkom procesu i doprinos općem dobru osnovano je pravo i dužnost dijaspore. Temeljni način ostvarivanja toga prava i dužnosti je izlazak na izbore, kao poseban zahtjev patriotske ljubavi prema Domovini, koja se baš sada suočava sa izazovima povijesnog iskoraka ka jačanju države i društva. Tko ne izvršava tu dužnost, neodgovorno prepušta drugima da odlučuju o pitanjima koja se tiču dijaspore, Bošnjaka i BiH. I ako je postignut mali napredak u odnosu na izbore 2006. godine, razočaran sam u konačne rezultate i broj registriranih glasača iz dijaspore za predstojeće lokalne izbore. Ovi rezultati pokazuju žalosnu sliku odnosa unutar dijaspore i dijaspore prema matici, ali i nemaran odnos bosanskohercegovačke vlasti prema dijaspori. Nijedan opravdan zahtjev dijaspore nije ispoštovan od strane političkih organa u BiH. S druge strane razjedinjena dijaspora je nemarna prema izbornom pravu i obavezi da svojim glasom mijenja već ustaljeno mišljenje političkog establišmenta u matici o dijaspori, kao glasačkoj i turističkoj mašineriji.KBSA je na Skupštini u Seattlu 2007. godine pokrenuo akciju pod nazivom “Kakva će zora svanuti ti odluči” sa ciljem da se 50.000 sjevernoameričkih Bošnjaka registruje i glasa na lokalnim izborima. Tada je organizovano sakupljanje sredstava za tu akciju. Od obećanih više od 35.000 dolara, prikupljeno je 20.900 dolara. KBSA je u jednogodišnjoj aktivnosti u ovoj akciji uradio i distribuirao postere u sve zajednice, poslao na 25.000 domaćinstava dopisnice sa opisom značaja registracije za izbore, uradio radio džingl koji se više mjeseci vrtio na više od 30 radio stanica u matici i dijaspori, uradio tv spot koji je postavljen na youtube i koji se prikazivao na tv Bostel, ntv Hayat i još desetak televizija u matici i dijaspori. Na kraju KBSA je štampao 100.000 obrazaca sa upustvima za registraciju i formirao štab za praćenje akcije. I pored ove aktivnosti uspjeha nije bilo. Smatram da dijaspori treba pružiti više od uobičajenog. Potpuno je pogrešno što se u svakom pristupu dijaspori u prvi plan ističe – „potrebni ste nam“, a pod tim se uglavnom misli na novac. Tek u novije vrijeme se govori o znanju i iskustvima koje ljudi donose iz dijaspore. Dijasporu, koja se dobrovoljno i snagom svog patriotizma stavila u službu države treba uvjeriti da je dobrodošla matici. Jer od tretmana dijaspore u matici zavisi i pozicija države BiH u svijetu. Svoditi državni odnos sa dijasporom na novac i investicije je površno. Ljudi iz dijaspore se moraju osjećati ravnopravnim građanima BiH, a ne kao biznismeni koji su došli da ulože, zarade ili potroše. Institucije i građani BiH ne vide važnost dijaspore. Bošnjačka dijaspora očekuje od države BiH da Bošnjaci u dijaspori budu ravnopravni građani svoje jedine domovine, a ne njeni stranci. Smatram da je KBSA imao do sada svoju najveću aktivnost po pitanju izbora. Sigurno je da se moglo uraditi više da se i mi nismo zabavili svojim unutrašnjim neslaganjima.\nDolaze izbori u SAD, vrlo važni izbori. Isto i u Kanadi. Koje su aktivnosti KBSA ovim povodom?\nU ime KBSA pozivam američke i kanadske Bošnjake da glasaju na američkim i kanadskim izborima i tako američkoj i kanadskoj javnosti pokažu aktivnost i važnost američko-kanadske bošnjačke političke zajednice. Američko kanadska bošnjačka zajednica je kvantitativno i kvalitativno značajan dio američkog i kanadskog političkog prostora iako još nije formirala značajniji glasački blok. Izbori su prilika za Bošnjake da se produkuju kao politički motivirani, informirani i aktivni politički faktor u odnosu na politiku SAD i Kanade prema BiH. Budućnost države BiH je u evroatlanskim integracijama na što može utjecati glas hiljada američkih i kanadskih Bošnjaka. U pripremi je radio džingl kojim će KBSA javno pozvati američke i kanadske Bošnjake da glasaju na predsjedničkim izborima i tako pokažu zrelost bošnjačke zajednice za učešće u političkom procesu i utiču na bolju američku, kanadsku, bošnjačku i bosanskohercegovačku budućnost. Pozivam Bošnjake da pri odabiru novog američkog predsjednika i kanadskog premijera imaju na umu i to koji kandidat će podržati jedinstvenu, demokratsku državu BiH, njen put u Evropu i otvoreno, slobodno, civilno društvo.\nO Skupštini KBSA koja je održana u maju u St. Louisu dosta se diglo prašine. Pojedinci su uz pomoć nekih medija pokušali zaobići odluku većine na Skupštini nelegalnim aktivnostima poput “istražne Komisije”, u kojoj sjede isključivo istomišljenici. Šta se to događalo na Skupštini i kakva je situacija danas?\nSkupština KBSA je najviši organ KBSA. Deveta Skupština KBSA u St. Louis je 25. maja 2008. jednoglasno izabrala UO KBSA, kao izvršni organ KBSA. Ovako izabran UO KBSA je odmah poslije Skupštine jednoglasno izabrao nosioce osnovnih dužnosti. Poslije legalne Skupštine KBSA u St. Louisu, pojedinci nezadovoljni demokratski izraženom voljom delegata Skupštine započinju uvredljive napade na pojedine članove novoizabranog rukovodstva KBSA.UO KBSA je potrošio dosta vremena pokušavajući da usaglasi mišljenja svojih članova i u tom smislu je ponudio niz kompromisa u ime bošnjačkog jedinstva i posebno u ime jedinstva KBSA. Od kompromisa posebno ističem: legalno izabrani dvogodišnji mandati na legalnoj devetoj Skupštini KBSA svih članova UO KBSA su dobrovoljno kao ljudski i moralni čin u ime bošnjačkog jedinstva i u ime jedinstva KBSA skraćeni za godinu dana, deseta Skupština KBSA koja treba da se održi u Jacksonsville je proglašena statutarnom i izbornom, imenovana je komisija UO KBSA za pravna i legalna pitanja i usaglašavanje Statuta i Bylaws. Ovi kompromisi nisu bili dovoljni za pojedince unutar UO i one koji su izvan UO. UO KBSA je 4. jula 2008. godine izdao saopćenje koje je podržano od strane većine članova UO KBSA i većine koordinacija KBSA u Kanadi i SAD. Rad novoizabranog UO KBSA podržan je od 13 Koordinacija KBSA širom SAD i Kanade i od velikog broja pojedinaca širom svijeta. U svakodnevnim pismima podrške koje UO KBSA dobiva ističe se potreba nastavka rada kako se kaže najjače organizacije bošnjačke dijaspore.\nDosta se spominje i Koordinacioni Savjet KBSA. Kakav je organ to u pitanju?\nKoordinacioni savjet KBSA je isključivo savjetodavni organ KBSA, formiran samo iz razloga davanja prijedloga UO KBSA, po pitanjima koje UO zatraži. Nažalost, ovaj Savjet već treću Skupštinu otkako je formiran 2006. u Chicagu, nije ponudio Skupštini na biranje članove Predsjedništva Savjeta, koji bi potom trebali birati Predsjednika Koordinacionog Savjeta, nego jedna te ista osoba obavlja tu dužnost još uvijek. Savjet također za tri godine postojanja u svoju korespondenciju nije bio uključio sve Koordinacije KBSA koje postoje na tlu Sjeverne Amerike. Sad za sad, može se reći, Koordinacioni Savjet nije odigrao ulogu zbog koje je osnovan, nego nam evo pokušava biti dupli izvršni organ. Skupština je najveći organ organizacije, a UO njen jedini izvršni organ.\nKoliko legitimiteta ima “istažna” Komisija na čelu sa dr. Saračevićem?\nSamoformirana “istražna” komisija na čelu koje je Muhamed Saračević i u čijem sastavu su: Muhamed Šaćirbegović, Mujko Erović, Nihad Krupić, Ahmed ef. Cerić, Kaljanac ef. Dženan i Rasim Nikočević, nije u skladu sa Statutom KBSA jer samo UO KBSA može formirati komisije. Samoformirana komisija ne može biti odgovorna ni Skupštini KBSA (deveta Skupština KBSA u ST. Louisu nije formirala nikakvu komisiju), ni Koordinacionom savjetu KBSA koji je isključivo savjetodavni organ bez izvršne odgovornosti. Pošto se u Pravilniku o formiranju navedene komisije nigdje ne spominje UO KBSA, takva komisija je nezakonita i njeni zaključci mogu imati samo savjetodavni, a ne izvršni karakter. Način formiranja te Komisije je nemoralan, jer je Komisija poslala saopštenje o osnivanju prije nego li se konsultovao UO KBSA. Analize pravnih stručnjaka o radu komisije nisu uzete u obzir, a oni koji nisu bili istomišljenici su odstranjeni od strane članova “istražne” komisije. Osnivanjem Komisije bez odobrenja UO narušava se legitimitet KBSA i direktno se blokira rad UO KBSA.\nKakav je odnos KBSA sa ostalim organizacijama, posebno sa IABNA?\nKBSA nema boljeg saveznika od Islamske zajednica Bošnjaka Sejeverne Amerike, Bošnjačko-američkog savjetodavnog vijeća, Poslovne asocijacije Bošnjaka Sjeverne Amerike, Bosansko-kanadskog humanitarnog društva i mnogih drugih organizacija i pojedinaca – prijatelja Bošnjaka i BiH. Istinsko partnerstvo KBSA sa navedenim organizacijama zahtijeva da jedni od drugih učimo i vjerujemo jedni u druge. Samo tako se nećemo jedni od drugih izolovati. Kao nezavisni respektabilni nacionalni, politički glas sjevernoameričkih Bošnjaka, prepoznatljiv i priznat kako od Bošnjaka ma gdje se oni nalazili, tako i od neprijatelja Bošnjaka i BiH, KBSA nudi partnerstvo bošnjačkim organizacijama kao jedini način da postignemno zajedničke ciljeve.Izjave pojedinih dužnosnika u Islamskoj zajednici Bošnjaka Sjeverne Amerike IABNA kako će IABNA preispitati odnose sa KBSA, su kontraproduktivne i nisu u duhu sa jednom religijskom organizacijom koja bi trebala biti apolitična i ne stavljati se na stranu onih koji pokušavaju srušiti legitimitet UO KBSA. Također, izjave da u Jacksonville možda neće ni biti Kongresa su još više kontraproduktivne, i ne pripadaju osobama koje bi kao lideri trebali mudrije da prosuđuju situaciju. Podržavanje tzv. Istražne komisije i traženje od strane pojedinih duhovnih lidera da liderstvo KBSA podnese ostavku su znaci direktnog mješanja Islamske zajednice u poslove KBSA, što mnogo šteti kako IABNI, tako i KBSA, odnosno svim Bošnjacima i njihovim prijateljima u Sjevernoj Americi. Lično me je to mnogo razočaralo. Moja aktivnost je uvjek bila usmjerena za dobrobit našeg naroda i naše domovine. To sam radio volonterski, otkidajući vrijeme od svoje djece, svjestan da se trebam staviti na raspolaganje svome narodu i svojoj matici. Slušajući glas naroda prihvatio sam njegovu želju da još malo budem u rukovodstvu KBSA u vremenu velikih promjena u sjevernoameričkoj bošnjačkoj zajednici. Želio sam tako dati svoj doprinos na bazi svoga iskustva jednom novom KBSA, u kome će odlučujuću ulogu igrati mladi Bošnjaci, iškolovani u Sjevernoj Americi, oni koji se nisu dali utopiti u valovima američko kanadske asimilacije, koji su sačuvali svoj duhovni, nacionalni i patriotski identitet.\nKoju biste poruku poslali Bošnjacima danas?\nJa pozivam sve Bošnjake da ostave lični ego i pretenzije, da razmisle o scenariju u kojem postoji jedinstven KBSA, jako i jedinstveno bošnjačko uporište, koji će kao takvo srušiti unutar bošnjačke zidove za ime rješavanja bošnjačke budućnosti. Izazovi pred Bošnjacima su ogromni i put će biti dug. Američki i kanadski Bošnjaci nemaju boljeg partnera od KBSA, da se odupru iskušenjima, da odbrane i ojačaju sve komponente bošnjačkog bića, da na najrazvijenijem područiju na svijetu predstave najbolje vrijednosti bosanskohercegovačke države i društva, da se okrenu sebi samima. Šaljem poruku saradnje svim Bošnjacima. Bilo je mnogo razlika između nas. Nema sumnje, biće ih i ubuduće. Ali najveća opasnost od svih je dozvoliti da se ponovo podignu zidovi koji će dijeliti Bošnjake jedne od drugih, što će neprijatelji znati iskoristiti.\nRamazanska poruka i čestitka?\nMolim Allaha dž. š. da nam podari razum, da spusti ljubav među nas, da nas zaštiti od svega što prouzrokuje netrpeljivost i da otkloni mržnju. Gospodaru Uzvišeni, daj nam snage da ovaj Ramazan bude uzrok našeg jedinstva. Ramazan Šerif Mubarek Olsun.\nOsnovni prioritetni zadaci KBSA su: inicijativa KBSA za konačnom implementacijom tačke 7. Dejtonskog ugovora i omogućavanjem nesmetanog povratka u BiH, inicijatva KBSA za priznavanje diploma i kvalifikacija građana BiH stečenih u inostranstvu, inicijativa KBSA da se smanji cijena pasoša za građane BiH koji žive u dijaspori, inicijativa KBSA povodom pitanja dvojnog državljanstva, inicijativa KBSA za donošenje jedinstvenog programa za dopunske škole i za priznavanje svjedočanstava i diploma stečenih u tim školama, inicijativa KBSA za jedinstveno uređenje naknade štete koja je nanesena građanima BiH nezakonitim otkazima na radnom mjestu i izgubljenim radnim stažom u periodu 1992 – 1995. g kao i priznavanja u penzioni staž u duplom trajanju vremena provedenog u logorima i na radnoj obavezi, inicijativa KBSA za izmjenu Izbornog zakona BiH, inicijativa KBSA za uvođenje ministarstva za dijasporu i Zakona o dijaspori, inicijativa KBSA za ustavne promjene – novi Ustav BiH za novu evropsku BiH.\nStrateški zadaci KBSA su: incijativa KBSA za Svjetski Kongres Bošnjaka, Bošnjačku akademiju nauka i Bošnjački muzej genocida, inicijativa KBSA za biletaralne sporazume SAD i BiH, Kanade i BiH u oblastima socijalnog i penzionog osiguranja, dvostrukog oporezivanja, zaštita i unapređenje investicija, inicijativa KBSA prema DKP BiH u Sjevernoj Americi, u smislu apela na američke i kanadske vlasti za potpunije finansiranje škola bosanskog jezika u Sjevernoj Americi. Ista inicijativa podrazumijeva i aktivnosti KBSA prema DKP BiH u Sjevernoj Americi za izdavanje apela roditeljima-građanima BiH u SAD i Kanadi za veću odgovornost u smislu slanja svoje djece u škole bosanskog jezika. Trgovinski saldo između SAD i BiH, odnosno Kanade i BiH nije zadovoljavajući. Razlog je nedostatak strategije marketinga najboljih vrijednosti BiH na sjevernoameričkom tržištu, najrazvijenijem tržištu na svijetu. KBSA će inicirati produkciju ekonomske diplomatije i uvođenje institucija počasnog konzula BiH u SAD i Kanadi. Inicijativa KBSA za studenske i nastavničke razmjene između univerziteta u SAD, Kanadi i BiH.


Parlamentarci Federacije BiH će zasjedati online\nZgrada Parlamenta Federacije BiH, ilustrativna fotografija\nPoslanici Predstavničkog doma Parlamenta Federacije Bosne i Hercegovine, današnjom izmjenom Pravilnika, omogućili su da se sjednice u vanrednim situacijama održavaju online. Svi poslanici su bili za ovu izmjenu kojom će se održavati parlamentarna aktivnost u vrijeme pandemije korona virusa.\nIzmjena Poslovnika bila je jedina tačka dnevnog reda na zasjedanju koje je održano izvan zgrade federalnog Parlamenta, u Kulturno - sportskom centru Skenderija, kako bi se ispoštovale zaštitne epidemiološke mjere i preporuke Kriznog štaba Ministarstva zdravstva Kantona Sarajevo, pije svega fizičko udaljavanje.


proizvođač ležajeva, konusnih valjkastih ležajeva, sferičnog valjkastog ležaja - Zbiz.org\nShanghai, Kina 0086-21-58767991 [Email protected]\nShanghai Kingdom bearing Co., Ltd. je glavni ured, koji uglavnom proizvodi, prodaje i razvija globalni kuglični ležaj, konusni valjkasti ležaj, sferni valjkasti ležajevi i sa visokom kvalitetom i konkurentnom cijenom. Imamo više od dvadesetogodišnjeg iskustva u proizvodnji i izvozu; Naši proizvodi su izvezeni u Nemačku, Italiju, Brazil, Češku, Meksiku, Ujedinjene Arapske Emirate, Indiju, Pakistan, Južnu Koreju, Indoneziju, Tajland, Saudijsku Arabiju, Iran, Irak, Egipat i Jordan itd.\nImamo striktne procedure upravljanja kvalitetom proizvoda i eksploatišemo visoke tehničare sa bogatim iskustvom u izvozu. Mi možemo pružiti različite proizvode koji se mogu plasirati u skladu sa zahtjevima kupca, posebno imajući u vidu različito radno okruženje. (Više ...)\nKonusni valjkasti ležajevi imaju konusne unutrašnje i spoljne prstenove, kao i konusne valjke. Oni su dizajnirani da ...\nSferični valjkasti ležaj je ležajni element koji dozvoljava rotaciju sa niskim trenjem i omogućava ugaono odstupanje. Obično ...\nKružni kuglični ležajevi su naročito svestrani. Pogodni su za visoke i veoma velike brzine, prilagođavaju radijalne i ...\nza proizvodnju papira s željezničkim čelika sferičkim valjkom 21305 21306 21307 21308\nOsnovne informacije Model br .: 21308 Odvojeni: nerastavni unutrašnji prečnik: 40mm Spoljni prečnik: 90mm Širina: 23mm Težina: 0.7kg Upotreba: Vozni ...\nSferični valjkasti ležaj 239 / 850kw33\nKratki detalji Struktura: Spherical Tip: Roler, sferni, cilindrični, konusni, duboki žleb, samog poravnanja, igla, plummer Veličina izvora: 20 - 200 mm Spoljašnji prečnik: 50 - 400 ...\nsferični valjkasti ležaj 23952 23948 23944 ca cc mb\nKratki detalji Struktura: Sferičnog tipa: Veličina rolne: 0 - 260 mm Spoljašnji prečnik: 0 - 360 mm Broj modela: ...\nkonusni valjni ležaj 30205 auto pakiranje video\nOvo je pakirni video našeg konusnog valjkastog ležišta, a mi koristimo automatske mašine da ih spakujemo i mi takođe pružamo ...\nproizvođač visokokvalitetnog konusnog valjkastog ležaja iz video radionice iz Kina\nOvo je naša radionica za konusne kotrljajuće ležajeve, kao što vidite, postoje mnoge uredno uređene mašine i radnici ...\ninčni konusni valjkasti ležaj za polu auto montažu video\nOvo je naš Inch konusni valjni ležaj proizvodi video, možete napomenuti da je naša glavna proizvodna linija montažna linija, ...\n→ sferični ležaj\n→ sferni kuglični ležaj\n→ v utorni ležaj\n→ industrijski kuglični ležajevi\n→ industrijski valjkasti ležajevi\n→ ležaj 30205\n→ ležaj 30208\n→ ležaj 30204\n→ ležaj 30209\n→ ležaj 30210\n→ ležaj 30306\n→ ležaj 32211\n→ ležaj 30207\n→ ležaj 30212\n→ ležaj 32208\n→ ležaj 32210\n→ ležaj 30203\n→ ležaj 32008\n→ ležaj 32005\n→ ležaj 32207\nCopyright © Shanghai International Co., Ltd. Sva prava pridržana.\nPowered By Bazeasy.net | XML Sitemap| plišane igračke na veliko


Stanje na putevima | Za media\nNa Čestobrodici, Rtnju, Crnom Vrhu i Babinom Zubu pada sneg promenljivog intenziteta. Obavezna upotreba zimskih guma\nPrema izveštaju Odleljenja za vanredne situacije Zaječar na prevojima Čestobrodica, Rtanj, Babin Zub i Crni Vrh pada sneg promenljivog intenziteta. Kolovozi prvog prioriteta su mokri, preko Čestobrodice ima kašastog snega, od 2 do 3 cm. Na putevima drugog prioriteta u koje spadaju kolovozi preko Rtnja ima od 3 do 5 cm, na Crnom Vrhu sneg je između 2 do 4 cm. Preko prevoja ima magle, a takođe su...Više\nPročitaj više o Na Čestobrodici, Rtnju, Crnom Vrhu i Babinom Zubu pada sneg promenljivog intenziteta. Obavezna upotreba zimskih guma\nStanje na putevima za četvrtak, 16. novembar\nU Timočkoj krajini je oblačno i na celom regionu pada sipeća kiša, pa se vozači upozoravaju na opreznu vožnju, jer su kolovozi vlažni. Vidljivost je smanjena na 50 do 150 metara. Učestali su odroni duž svih nestabilnih kamenih kosina, a najizraženiji su na Đerdapskoj magistrali. Temperatura je svuda iznad nule.Više\nPročitaj više o Stanje na putevima za četvrtak, 16. novembar\nKolovozi prvog prioriteta su mokri, dok na onim drugog prioriteta ima kašastog snega visine do 1 cm. Na putevima trećeg prioriteta ima mestimično kašastog snega od 1 do 2 cm i na snazi je drugi stepen pripravnosti, navodi se u izveštaju Odeljenja za vanredne sitiacije Zaječar. Vidljivost je smanjena zbog magle na 50 do 100 metara na teritoriji Lukova, Knjaževca, Klokočevca i Kladova. Učestali su...Više\nPročitaj više o Oprez na timočkim putevima\nI dalje treći stepen pripravnosti na timočkim putevima\nPrema izveštaju odeljenja za vanredne situacije Zaječar na snazi je treći stepen pripravnosti, na putevima prvog prioriteta kolovozi su mestimično vlažni. U slučaju kolovoza drugog i trećeg prioriteta ima snega na putevima visine do 2, odnosno 3 centimetra. Vidljivost je smanjena na prevoju Čestobrodica do 50 metara zbog magle. U višim predelima Bora, Negotina i Zaječara smanjena je na 50 d0 100...Više\nPročitaj više o I dalje treći stepen pripravnosti na timočkim putevima\n23.01.2017 - 07:45\nU istočnoj Srbiji je 23. januarsko jutro vedro, a Zaječar je među najhladnijim gradovima sa -16 stepeni koliko je izmereno jutros u 7 sati. PZP Štrabag je jutros od 4 sata preventivno posipao so na svim kritičnim mestima u gradu. Takođe, nastaviće čišćenje ulica III prioriteta u gradu, navodi se u izveštaju PZP-a. Što se tiče puteva na području zaječarskog okruga, prema izveštaju Odeljenja za...Više\nPročitaj više o Izveštaj putara za ponedeljak 23. januar\nU istočnoj Srbiji je ovog jutra, 20. januara, pretežno oblačno vreme. Sneg slabog do umerenog intenziteta pada u okolini Lukova. Vidljivost na putevima je dobra osim na pravcu Paraćin-Zaječar ( Čestobrodica ) na oko 30-50 m gde duva jak istočni vetar koji uz sneg stvara vejavicu. Kolovozi I prioriteta su mokri mestimično pod raskvašenim snegom 1-3 cm. Putevi II prioriteta uglavnom su pod snegom...Više\nPročitaj više o Stanje na putevima u istočnoj Srbiji u petak, 20. januara\nPrema izveštaju Odeljenja za vanredne situacije Zaječar sneg umerenog intenziteta pada na teritoriji Zaječara i Knjaževca a duva i umeren do jak vetar. Na snazi je treći stepen pripravnosti, na putevima prvog prioriteta ima raskvašenog snega do 3 cm a na putevima drugog prioriteta ima snega visine od 3 do 5 cm i ima mestimično nanosa. Na kolovozu trećeg prioriteta u višim predelima sneg dostiže i...Više\nPročitaj više o Stanje na putevima za sredu, 18. januar\nSneg za sada ne stvara veće probleme na putevima u Zaječaru (VIDEO)\n17.01.2017 - 15:45\nPrema podacima Republičkog hidrometeorološkog zavoda visina snega u Zaječaru iznosi 21 cm. Kolovoz se redovno čisti tako da su u gradu i selima putevi prohodni. Prema najavama meteorologa narednih dana se očekuju nastavak padavina i niske temperature, te se ne preporučuju putovanja bez preke potrebe.Više\nPročitaj više o Sneg za sada ne stvara veće probleme na putevima u Zaječaru (VIDEO)\nStanje na putevima za utorak, 17. januar\n17.01.2017 - 09:45\nNa putu IB36 Paraćin-Zaječar-Vrška Čuka uvedena je zabrana kretanja za vozila na motorni pogon koja vuku priključna vozila ili poluprikolicu. Zbog nekorišćenja i neposedovanja zimske opreme nesavesnih vozača ovih vozila, onemogućeno je efektivno održavanje kolovoza pri teškim vremenskim uslovima praćenim jakim snežnim padavinama i vetrom koji stvara snežne nanose na kolovozu, obaveštavaju iz...Više\nPročitaj više o Stanje na putevima za utorak, 17. januar\nStanje na putevima za ponedeljak, 16. januar\nPrema izveštaju Odeljenja za vanredne situacije u Zaječaru, na području regiona je vedro vreme. Zbog magle smanjena je vidljivost na prevoju Čestobrodica do 100 metara. Kolovozi I prioriteta su vlažni, dok na onima II i III prioriteta mestimično ima snega na kolovozu do 5 cm. Na Đerdapskoj magistrali ima sitnih odrona duž nestabilnih kamenih kosina, u klisurama, usecima i zasecima. Iz PZP-a...Više\nPročitaj više o Stanje na putevima za ponedeljak, 16. januar


ESI Melatonin 1 mg 60 Mikrotableta, | eApoteka\nESI Melatonin 1 mg 60 Mikrotableta\nNesanica i isrpljenost organizma, koju ona uzrokuje, čak i kad traju svega nekoliko dana, mogu dovesti do ozbiljnijih zdravstvenih problema. Dolazi do pojačanog stresa i anksioznosti, kao i do pada imuniteta i moguće depresije. Dobar i okrepljujuć san je neophodan za normalno funkcionisanje organizma. Melatonin je supstanca koju organizam prirodno proizvodi tokom noći i koja olakšava uspavljivanje i omogućava čvršći san. Lučenje melatonina se tokom godina smanjuje i nakon 45. godine počinje značajno da opada. Upravo iz tog razloga, starije osobe često imaju problem sa nesanicom. Manjak melatonina se uspešno može nadoknaditi uzimanjem melatonina u obliku dijetetskih suplemenata. ESI Melatonin tablete ubrzavaju uspavljivanje, na prirodan način regulišu cikluse budnosti i sna i obezbeđuju okrepljujući san. Pored uticaja na uspavljivanje, istraživanja pokazuju da melatonin ima značajno antioksidativno delovanje, da neutrališe delovanje slobodnih radikala i da usporava starenje organizma. Proizvod ne sadrži: gluten, derivate mleka, laktozu i GMO. Proizvod je pogodan za veganski način ishrane.\n1 tableta sadrži: Melatonin 1 mg.\n2.226,84 RSD 1.781,47 RSD\nWAYA® D3 za odgovarajući dnevni unos vitamina D3 koji je potreban za normalan rast i razvoj kostiju i doprinosi normalnom funkcionisanju imunog sistema.\nJedine kapi sa probiotskom kulturom Lactobacillus rhamnosus GG i vitaminom D3 koje su u uljanoj suspenziji što smanjuje mogućnost pojave grčeva


Bijela kuća nastoji odgovoriti na pitanja zbog čega je dopredsjednik Richard Cheney čekao punih 24 sata da informira javnost o incidentu u lovu\nBijela kuća nastoji odgovoriti na pitanja zbog čega je dopredsjednik Richard Cheney čekao punih 24 sata da informira javnost o incidentu u lovu, u kojem je nenamjerno ranio jednog od lovaca. O incidentu je jučer prvi javio jedan lokalni list u Teksasu, gdje se i dogodio incident.\nGlasnogovornik Bijele kuće Scott McClellan izjavio je da je tek jučer u jutro saznao da je dopredsjednik Cheney bio taj koji je nehotično pogodio 78-godišnjeg Harryja Whitingtona, koji je sudjelovao u lovu. Lokalna televizijska postaja mreže CBS u Teksasu požalila se da joj tajna služba, koja čuva najviše američke političare, nije dopustila da –nakon incidenta - dopredsjedniku Cheneyu neposredno postavi pitanja o incidentu.\nRanjenik se inače oporavlja od ozljede i njegovo zdravstveno stanja proglašeno je stabilnim. Odvjetnik Harry Whitington, nalazi se u bolnici u Teksasu i danas će se na njemu izvršiti dodatni pregledi. Zrna iz sačmarice pogodila su ga u obraz, vrat i grudi. Gospodin Cheney je posjetio Whittingtona u bolnici jučer, prije povratka u Washington.


Završena 246. sjednica Vlade Federacije BiH\n246. SJEDNICA VLADE FEDRACIJE BiH:\nOD 1. JANUARA 2021. GODINE NIŽA CIJENA PRIRODNOG GASA\nVlada FBiH danas se upoznala sa informacijom o raspodjeli sredstava iz Budžeta Institucija Bosne i Hercegovine namijenjenih za saniranje ekonomskih šteta uzrokovanih epidemijom COVID-19.\nOd tog iznosa Unsko-sanskom kantonu pripada 11,95 posto, Posavskom 3,8 posto, Tuzlanskom 19,46 posto, Zeničko-dobojskom 15,94 posto, Bosansko-podrinjskom kanton 2,08 posto, Srednjobosanskom 11,14 posto, Hercegovačko-neretvanskom 9,71 posto, Zapadnohercegovačkom 4,15 posto, Sarajevskom 18,09 posto i Kantonu 10 pripada 3,68 posto.\nFederalno i kantonalna ministarstva financija zadužena su da svatko svoj izvještaj o utrošku sredstava dostavi Ministarstvu financija i trezora BiH najkasnije do 30.6.2021. godine.\nUREDBA O ČINOVIMA SUDSKE POLICIJE U FBiH\nJP Hrvatska pošta d.o.o. Mostar je dodijeljeno 400.000 KM, a sredstva su namijenjena održavanju i poboljšanju likvidnosti i za troškove poslovanja za period od 1.7.2020. do 31.12.2020. godine.\nFederalno ministarstvo prometa i komunikacija će s korisnicima financijske potpore zaključiti ugovore koji će urediti međusobna prava i obveze.\nNABAVKA MJERNIH STANICA ZA MONITORING KVALITETA ZRAKA\nDanašnjom izmjenom Programa utroška sredstava namijenjenih za provođenje Akcionog plana Strategije okoliša, Vlada FBiH je omogućila da Fondu za zaštitu okoliša FBiH bude doznačen prebačen iznos potreban za nabavku dvije automatske monitoring stanice za mjerenje kvaliteta zraka.\nStanice omogućavaju simultano mjerenje fizikalno-hemijskih pokazatelja kvaliteta zraka i meteoroloških parametara kao dio mreže monitoring kvaliteta zraka od značaja za Federaciju BiH.\nStanice će nabaviti Fond i ustupiti ih na korištenje Federalnom hidrometeorološkom zavodu po osnovu sklopljenog ugovora.\nProblem zagađenja zraka, njegovo mjerenje i kontrola su jedan od prioriteta u zaštiti okoliša i zdravlja stanovnika. Iz tog razloga je urgentno potrebno nabaviti mjerne stanice i za Bihać i Livno.\nInače, Rebalansom budžeta FBiH za 2020. godinu je, kroz stavku "Tekući transferi drugim nivoima vlasti i fondovima - Akcioni plan strategije okoliša" obezbijeđeno 500.000 KM.\nO ZAHTJEVU UREDA ZA REVIZIJU\nVlada FBiH je razmatrala zahtjev koji joj je 26.11.2020. godine dostavio Ured za reviziju institucija u FBiH, tražeći dostavu podataka radi provođenja revizije učinka učinkovitosti mjera za smanjenje posljedica pandemije COVID-19.\nFederalna vlada je danas ocijenila da je zahtjev preuranjen i da nije u mogućnosti popuniti upitnik dok traje stanje pandemije i dok se mjere i aktivnosti kontinuirano poduzimaju.\nVlada FBiH ostaje pri zaključku od 19.11.2020. godine i ponovo će ga dostaviti Uredu za reviziju institucija u FBiH.\nPodsjetimo, tada je ocijenjeno da se radi o sveobuhvatnim mjerama koje uključuju, između ostalog, direktne i indirektne intervencije prema privrednim subjektima i nižim nivoima vlasti, te da njihovi efekti mogu biti ocijenjeni tek nakon što ih analiziraju Federalno ministarstvo finansija (za kantone i općine) i Finansijsko-informatička agencija (za privredne subjekte).\nDanas je data saglasnost na Statut Operatora za obnovljive izvore energije i efikasnu kogeneraciju.\nFederalna vlada prihvatila je informacije o primjeni Zakona o provođenju kontrole zakonitosti korištenja prava iz oblasti branilačko-invalidske zaštite za period juli - septembar 2020. godine, kao i Federalnog zavoda za zapošljavanje o rezultatima realizacije Programa dugoročnih plasmana za poticaj zapošljavanja iz sredstava revolvinga, sa stanjem od 30.9.2020. godine).\nVlada je usvojila informaciju Federalnog zavoda za zapošljavanje o rezultatima realizacije Programa dugoročnih plasmana za poticaj zapošljavanja iz sredstava revolvinga, sa stanjem od 30.9.2020. godine.\nPrihvaćena je i informacija o realizaciji zaključaka Vlade FBiH za period januar - oktobar 2020. godine.\nVlada je dala saglasnost na Plan rada Federalne uprave za inspekcijske poslove za 2021. godinu.\nVlada Federacije BiH danas je, zbog isteka mandata, razriješila članove Upravnog odbora Javne ustanove Federalna novinska agencija, te imenovala vršioce ovih dužnosti do okončanja konkursne procedure, a najduže na tri mjeseca, u sastavu Marija Medić Bošnjak (predsjednik), Husein Orahovac, Džemail Ćibo, Dejan Jazvić i Aida Birno. Vlada je donijela i odluke o raspisivanju javnog oglasa i kriterijima za izbor i imenovanje predsjednika i članova Upravnog odbora JU Federalna novinska agencija, te utvrdila tekst ovog javnog oglasa.\nDanas su donesena i četiri rješenja o razrješenjima, zbog isteka mandata, predsjednika i članova upravnih odbora fondacija za kinematografiju, muzičke, scenske i likovne umjetnosti, bibliotečku djelatnost i izdavaštvo. Također, donesena su i rješenja o imenovanju upravnih odbora ovih fondacija. Za predsjednika Upravnog odbora Fondacije za kinematografiju imenovan je Antonio Beus, a Emir Hadžihafizbegović i Milan Trivić za članove. U Upravni odbor Fondacije za muzičke, scenske i likovne umjetnosti imenovani su Armin Omerović (predsjednik), Miroslav Ilić i Irma Kalić (članovi). Imenovan je i Upravni odbor Fondacije za bibliotečku djelatnost u sastavu Edin Kukakvica (predsjednik), Helena Lončar i Nina Bunjevac (članovi). Za predsjednika Upravnog odbora Fondacije za izdavaštvo imenovan je Ivan Sivrić, a Hilmo Neimarlija i Srđan Vukadinović za članove. Svi članovi ovih odbora su imenovani na četiri godine.\nDanas je, zbog isteka četverogodišnjeg mandata, Boriša Misirača razriješen dužnosti direktora Operatora za obnovljive izvore energije i efikasnu kogeneraciju. Vlada FBiH je za vršioca ove dužnosti, na period od najviše tri mjeseca, imenovala Željka Dolečeka.\nZa članove Upravnog odbora Elektroprijenosa BiH d.d. Banja Luka iz Federacije BiH su, na mandatni period od pet godina, predloženi Stipo Buljan, Muhamed Mehmedović, Mustafa Gagula i Božo Bago.\nVlada je poništila ranije raspisani, te donijela odluke i rješenja potrebna za pokretanje procedure za raspisivanje novog javnog oglasa za izbor i imenovanje članova Upravnog odbora Instituta za medicinsko vještačenje zdravstvenog stanja.\nVlada je Skupštini RMU Banovići d.d. Banovići dala prethodna saglasnosti za razrješenje Bege Birparića dužnosti člana Nadzornog odbora ovog privrednog društva, prije isteka mandata, te za imenovanje Amira Brigića za vršioca ove dužnosti do okončanja konkursne procedure, a najduže do tri mjeseca.\nZa učešće u radu i odlučivanju na Skupštini dioničara Union banke d.d. Sarajevo danas je opunomoćena Maja Vanjek.


Dota 2 – Team Spirit iznenadio prvog dana Galaxy Battles II | RUR eSports\nDota 2 – Team Spirit iznenadio prvog dana Galaxy Battles II\nby Vasilije Savicevic on 19/01/2018\nGalaxy Battles II su otvorene na pravi način – iznenađenjem. Prvoplasirana ekipa ruskih kvalifikacija, Team Spirit, je pobjedom nad favorizovanom filipinskom ekipom TNC Pro Team (2:0) najavila jako zanimljiv turnir. Oni će se, u sjutrašnjem polufinalu, sastati sa kineskim predstavnikom VGJ. Thunder, koji su sa 2:0 počistili Infamous i na vrlo ubjedljiv način pokazali ostalim učesnicima zašto su jedan od glavnih pretendenata na prvo mjesto.\nNa drugoj strani kostura smo vidjeli dva ubjedljivo najzanimljivija meča današnjeg programa. Evil Geniuses su za protivnika imali indonežanskog predstavnika, pobjednika Wild Card mečeva, ekipu PG.Barracx. Iako je pobjednik unaprijed bio poznat bilo je interesantno vidjeti kako će se jedan amaterski tim snaći na pro sceni. EG nije dopustio opuštanje bilo kakvog tipa, pa su sa ekspresnih 2:0 pokazali ko je gazda (prva mapa trajala 23, druga 33 minuta). Za sam kraj četvrtfinalnih mečeva nas je sačekala prava poslastica, možda i derbi prve runde – oslabljeni OG protiv pojačanog Pain Gaminga. Prva mapa je pripala autsajderima u ovom meču. Ipak, Omar “w33” Aliwi nije uspio da donese prevagu u korist brazilske ekipe, pa je tako OG nakon preokreta, iako oslabljen neigranjem Johan “N0tail” Sundsteina i Gustav “s4” Magnussona, izvojevao pobjedu od 2:1.\nUslijedila je pauza u programu i interakcija sa publikom, nakon koje su došli mečevi donjeg dijela kostura.\nFormat donjeg dijela kostura nije ostavljao previše prostora greškama, sa obzirom da se igralo u Best of 1 formatu. Iznenađenja su izostala, pa su očekivane pobjede ostvarili TNC Pro Team (1:0 protiv Infamousa) i Pain Gaming (1:0 protiv PG.Barracx). Oni će na svoje rivale čekati do završetka polufinalnih mečeva gornjeg dijela kostura, gdje se sastaju Team Spirit i VGJ. Thunder, odnosno Evil Geniuses i OG. Sjutrašnji program počinje u 4 sata poslije ponoći po srednjeevropskom vremenu i otvoriće ga duel između ruskog i kineskog predstavnika.\nPodsjećanja radi, ovaj turnir ne donosi kvalifikacione poene u sklopu Dota Pro Circuita, ali je svota novca namijenjena ekipama pozamašna i iznosi 500,000 dolara.\ndota 2Evil GeniusesGalaxy BattlesinfamousOGTeam Spirit\ndota 2, Evil Geniuses, Galaxy Battles, infamous, OG, Team Spirit


RTCG - Radio Televizija Crne Gore - Nacionalni javni servis :: Lokalni izbori 2018. :: Manje nepravilnosti, izlaznost u Podgorici pada\nVUJOVIĆ SAOPŠTIO 27. 05. 2018. 14:33 >> 14:28 0\nManje nepravilnosti, izlaznost u Podgorici pada\nBroj evidentiranih izbornih nepravilnosti manji je u odnosu na predsjedničke i parlamentarne izbore, dok je izlaznost u Glavnom gradu nakon 12 sati značajno pala, kazao je za TVCG direktor CEMI-a Zlatko Vujović.\nOn je saopštio da je u Podgorici nakon 12 sati zabilježen dramatičan pad izlaznosti, pa je prema podacima od 13 sati izlaznost od 33,8 odsto za šest procenata manja u odnosu na izlaznost na parlamentarnim izborima 2016.\n“Izgleda da je prvi trend izlaznosti vezan za instrukcije političkih partija. Očigledno da je neka partija dala instrukciju svojim biračima da glasaju do podne, pa smo do tada imali veliku izlaznost, a sada dolazi do pada. Mi uvijek pozivamo birače da u što većem broju izađu da glasaju”, kazao je Vujović.\nOn je saopštio da nepravilnosti evidentirane do 13 sati ne mogu uticati na regularnost izbora, a kako je dodao Vujović, ne zna da li će doći do značajnog povećanja nepravilnosti tokom dana.\n“U ovom trenutku možemo reći da je to značajno manje nepravilnosti nego na predsjedničkim izborima, a dramatično niže nego na parlamentarnim izborima”, kazao je Vujović.\nAko izuzmemo događaj na Koniku, kako ističe Vujović, izborni dan je protekao prilično mirno, na biračkim mjestima nijesu primjećene dramatične nepravilnosti.\nNajveći broj nepravilnosti se, kako navodi Vujović, odnosio na povredu tajnosti glasanja.\n“Javno glasanje, iznošenje glasačkog listića, vraćanje, što je nazamislivo u modernim društvima, ali nažalost to se dešava u Crnoj Gori. Primjećeno je korišćenje mobilnih telefona na biračkim mjestima, vođenje evidencije od strane politički partija”, kazao je Vujović.


"Zahtjev za smjenu Pendeš i zamjenika je nebulozan i na tragu političke krize" - Poskok.infoPoskok.info\n“Zahtjev za smjenu Pendeš i zamjenika je nebulozan i na tragu političke krize”\nZastupnički dom Parlamentarne skupštine BiH razmatrao je danas zahtjev za glasanje o rekonstrukciji Vijeća ministara BiH, čiji su podnositelji zastupnici Demokratske fronte i SDP-a BiH.\nNjihov zahtjev se odnosi na iniciranje glasanja o potrebi rekonstrukcije Vijeća ministara BiH na način da se glasuje o smjeni ministrice obrane BiH Marine Pendeš kao i njenih zamjenika Seada Jusića i Borisa Jerinića.\nZastupnik Željko Komšić (Demokratska fronta) je, obrazlažući ovaj zahtjev, kazao da su Pendeš, Jusić i Jerinić „protivno Zakonu o službi u Oružanim snagama BiH i drugim relevantnim propisima naredili i dozvolili upotrebu i sudjelovanje dijela OSBiH 9. siječnja ove godine na ceremoniji u Banjoj Luci, koju je organizirala Vlada entiteta Republika Srpska, obilježavajući 9. siječanj kao dan entiteta RS, a koji je Ustavni Sud BiH utvrdio kao neustavan”.\nDodao je da su ministrica i njeni zamjenici prekoračili granice svog službenog ovlaštenja kada su suprotno Zakonu o obrani BiH i Zakonu o službi u OSBiH naredili i dozvolili upotrebu dijela OSBiH po zahtjevu jednog člana Predsjedništva BiH.\nTime su, naveo je Komšić, navedeni dužnosnici dozvolili nezakonitu upotrebu jedinica OSBiH i propustili da izvrše svoju službenu dužnost po kojoj mogu dozvoliti upotrebu OSBiH samo po ovlaštenju Predsjedništva BiH.\nKlub zastupnika SBB je zatražio da se glasuje odvojeno o smjeni ministrice i njenih zamjenika, a ne „u paketu”.\nZastupnik Damir Arnaut (SBBBiH) je podsjetio da je ta stranka 11. sijječnja ove godine službeno uputila zahtjev predsjedavajućem Vijeća ministara BiH da pokrene postupak smjene zamjenika ministra obrane Seada Jusića koji je na prijedlog SBBBiH i imenovan na tu poziciju.\n– Nama je nejasno i nadasve neprihvatljivo da predsjedavajući Vijeća ministara gotovo dva i pol mjeseca nije, koliko je nama poznato, poduzeo ništa o ovom pitanju – kazao je Arnaut.\nPredsjedavajući Kluba zastupnika SDPBiH Mirsad Mešić je rekao da ta stranka nije zadovoljna aktivnostima Ministarstva obrane, ministrice i njenih zamjenika, a direktan povod je naveden u zahtjevu za njihovu smjenu.\n– Ono čime nismo zadovoljni je angažman ministrice koja je, iako je bila na godišnjem odmoru, podržala aktivnosti svog zamjenika i dovela BiH u veoma teške probleme zbog čega smatramo da nije kvalificirana da nastavi voditi Ministarstvo obrane – istaknuo je Mešić.\nPredsjedavajuća Kluba zastupnika SDS-a Aleksandra Pandurević je dodala da je pažljivo pročitala obrazloženje zahtjeva za smjenu i da ne vidi ništa „izuzev jeftinog populizma”.\n– Ministrica Marina Pendeš i njeni zamjenici nisu ništa naredili i dozvolili, jer im zakon ne daje takva ovlaštenja. Naredio je predsjedavajući Predsjedništva BiH Mladen Ivanić. I za upotrebu počasne jedinice, tako zakoni kažu, nije mu bila potrebna odluka Predsjedništva BiH – ustvrdila je Pandurević.\nPredsjedavajući Kluba zastupnika SDPBiH Mirsad Mešić je, reagirajući na diskusiju zastupnice Pandurević, kazao da je ona dobro citirala propise koji uređuju upotrebu počasne jedinice, prenijela je Fena.\n– Međutim, ovdje se radi o nezakonitoj i neustavnoj upotrebi Oružanih snaga, dijela Oružanih snaga, brigade koja sjedište ima u RS-u. To nije počasna jedinica. Počasna jedinica je s posebnim uniformama, oznakama i funkcijama koje se zovu za odavanje počasti državnicima itd. – napomenuo je Mešić.\nZamjenik predsjedavajućeg Zastupničkog doma državnog parlamenta Mladen Bosić (SDS) je kazao da zastupnici SDS-a neće podržati ovu inicijativu, s ovakvim povodom i ovakvim razlozima koji su navedeni.\n– Smatramo da je Mladen Ivanić imao pravo tražiti i dobio je ono što je tražio. Pa čak i da je suprotno, nećemo podržati zato što se iza ove inicijative, jasno je, krije namjera, da se u javnosti prikupi koji politički bod za predlagače ove inicijative – smatra Bosić.\nPredsjedavajući Kluba zastupnika HDZ-a BiH Nikola Lovrinović je kazao da zastupnici te stranke neće podržati zahtjev za smjenu ministrice Pendeš i njenih zamjenika.\n– Imamo ovakve zahtjeve koji su nebulozni i na tragu su, doista, stvaranja jedne političke krize, ne znam zbog čega, ali potrudit ću se da saznam. Čini mi se da je to jedna šira akcija takozvane ljevice koja postaje sve ekstremnija i radikalnija, ali znat ćemo mi njima odgovoriti. Samo ako nastave ovako imat ćemo odgovor na ono što oni rade svih ovih dana na razini BiH – kazao je Lovrinović.\nPredsjedavajući Kluba zastupnika SDA Amir Fazlić je kazao da nije sporan prijedlog SBBBiH da se razdvoji glasovanje o smjeni ministrice i njenih zamjenika, ali je zatražio polusatnu pauzu po okončanju rasprave.\nNa kraju zastupničke rasprave u Zastupničkom domu se obratio i predsjedavajući Vijeća ministara BiH Denis Zvizdić.\nIstaknuo je da kada se govori o zahtjevu SBBBiH za pokretanje postupka smjene zamjenika ministra obrane BiH Seada Jusića u tom zahtjevu je navedeno da se traži njegova smjena jer je poduzeo određene poteze vezano za sudjelovanje pripadnika OSBiH na manifestacijama povodom obilježavanja praznika koji je Ustavni sud BiH proglasio neustavnim, bez konzultacija sa svim članovima Predsjedništva BiH.\n– No u brojnim izjavama poslije ovoga koje je dao Jusić, a i ministrica Marina Pendeš, oni su uvijek vrlo jasno naglašavali da nisu prekršene zakonske procedure i da je sve urađeno u skladu sa zakonskim procedurama, barem kada je u pitanju rukovodstvo, dakle ministar i zamjenici ministra obrane BiH – kazao je Zvizdić.\nPo njegovim riječima, da ne bi bazirali svoje stavove samo na takvim izjavama, on čeka izvještaj koji je Ministarsvo obrane BiH učinilo.\n– On je proslijeđen Predsjedništvu, odnosno rade se još dodatne analize. Vrlo je interesantno da se u ovako dugoj raspravi nitko nije osvrnuo na to iako svi znamo da MOBiH radi izvještaj u kojem će se jasno očitovati o novadima da su i ministar ili zamjenici ministra prekršili zakonske procedure u vezi s angažmanom OSBiH, konzultacija s Predsjedništvom ili bilo kojeg drugog postupka koje predviđa Zakon o OSBiH – naveo je Zvizdić.\nIstaknuo je da još nema taj izvještaj koji, zbog nadležnosti, prvo ide ka Predsjedništvu BiH.\n– Kada ga dobijem i ako u njemu bude vrlo jasno naznačeno, argumentirano dokazano da je zamjenik Jusić prekršio bilo koju zakonsku proceduru unutar nadležnosti funkcije koju on obavlja, neću imati nijedan razlog a da ne pokrenem, u skladu sa zakonom i mojom nadležnostima i stavim u funkciju zahtjev za pokretanje smjene zamjenika ministra Seada Jusića – istaknuo je predsjedavajući Vijeća ministara BiH.\nNakon Zvizdićevog obraćanja, na traženje Kluba zastupnika SDA, dana je pauza od 15 minuta nakon koje će se zastupnici izjasniti o zahtjevu za smjenu ministrice obrane i njenih zamjenika.


Pod sloganom "Ne za NATO. Ne za Trumpove ratove!", nemačka Levičarska stranka (Die Linke) je u sredu u Berlinu održala podijumsku diskusiju.\nU emotivnom govoru, bivši lider stranke Oskar Lafonten je osudio dvostruki standard Zapada. Krivicu za opasnu krizu u međunarodnoj politici su američka oligarhija i kontradiktorna politika Merkelove.\nSjedinjene Američke Države nastavljaju da primenjuju samo zakon jačega, a takozvana "odbrambena politika" Zapada protiv Rusije je ogromna laž, prema analizi lidera levice u državnom parlamentu nemačke države Sarland. Razlog za zapadnu ratnu strategiju je borbe za sirovine, američki oligarhički sistem i izobličene slike u medijima, navodi Oskar.\nDa su u Iraku samo rasle datulje, nikada ne bi došlo do Iračkih ratova. Onda SAD nikada ne bi pokušale da vode rat ili da uvedu "demokratiju", što je i tako najveća laž. Nikada to ne bi pokušali.\n"Jeste li primetili", nastavlja Lafonten: Oligarhi postoje samo u Rusiji i u Ukrajini. Kod nas ne postoje oligarhi. U SAD ionako ne postoje oligarhi. Sa Trampom je došao čisti demokrata na vlast."\nLafonten tvrdi, da je ključ do trajnoga mira u svetu objektivna analiza strukture vlasti i moći. "Mi ne tvrdimo da su Rusi dobri, a da su Amerikanci loši. Mi tvrdimo ono što niko ne može opovgrnuti: Oligarhski sistem u Americi je daleko moćniji od oligarhskog sistema u Rusiji. Američki oligarhski sistem je mnogo bezobzirniji i daleko agresivniji nego oligarski sistem u Rusiji i on pokušava da realizuje svoje interese na mnogo brutalniji način, nego oligarhski sistem u Rusiji. To je suština problema i to je naša analiza", navodi Lafonten\nKada se uporede vojni budžeti zapada sa vojnim budžetima drugih država, kao što su Rusija ili Kina, onda postane jasno koliko su sulude tvrdnje zapada o navodnoj ruskoj pretnji miru. Dovoljno je da se pogleda na karte i da se ustanovi, da Rusi održavaju dve tri vojne baze, a amerika između 800 i 1000 baza po čitavom svetu. Oni to nazivaju odbranbenom politikom. Ali taj izraz "odbranbena politika" je najveća laž na svetu.\nNemačka bi trebala da zauzme poziciju da smiruje napetosti u svetu, ali sadašnja nemačka politika je skroz obrnuta, što je i u poslednjem G7 sastanku bilo očevidno.\nFacit je da se ne smije verovati zapadnim medijima i zvaničnim izjavama zapadnih političara. Nemačka treba da se okrene opet politici Vili Branta, koja je bila prosto u interesu nemačkog naroda, a ne neke eksterne sile.\nPročitajte još: NATO| Nemačka| Protesti